title: Kuninkuusravit 2015

text: Ravikuninkaaksi seppelöitiin Pohjoismaiden voitokkaimman raviohjastajan Jorma Kontion ajama Jokivarren Kunkku ja kuningattareksi Matti Nisosen ohjastama Saaga S, jotka kumpikin voittivat oman kilpailunsa kaikki kolme osamatkaa. Tittelit olivat molemmille ohjastajille uran ensimmäiset. Kuninkuuskilpailujen ohella Joensuussa käytiin myös neli- ja viisivuotiaiden perinteiset suurkilpailut Pikkuprinssi ja Pikkukunkku, joiden voittajiksi selvisivät Kukan Tutu ja Pyörylän Paroni.


title: Kuninkuusravit 2015

text: Vuoden 2015 Kuninkuusravit piti alun perin järjestää Kajaanin raviradalla, jolle Suomen Hippoksen yleinen kokous myönsi kilpailut lokakuussa 2010. Ratkaisevassa äänestyksessä Kajaani sai 51, Joensuu 44 ja Lahden Jokimaan ravirata 11 ääntä. Hippoksen valtuuskunta jätti kuitenkin Kajaanin valinnan vahvistamatta marraskuussa pitämässään kokouksessa ja otti asian uusintakäsittelyyn. Syynä oli muun muassa se, että Kajaani on Suomen maakuntaradoista ainoa, jolla ei ole ympärivuotista kilpailutoimintaa. Lisäksi valtuuskunta ei katsonut radalla olevan tarpeellisia resursseja Kuninkuusravien kaltaisen kymmenien tuhansien katsojien yleisötilaisuuden järjestämiseen. Toukokuussa 2011 Suomen Hippoksen valtuuskunta käsitteli valintaa uudelleen ja myönsi vuoden 2015 Kuninkuusravit Joensuulle äänestyksen jälkeen. Kajaanin ravirata ilmoitti hakevansa Kuninkuusraveja uudelleen vuosille 2016–2018.


title: Kuninkuusravit 2015

text: Kuninkuuskilpailun avausmatkaa hallitsi alusta loppuun Jorma Kontion ohjastama Jokivarren Kunkku. Toiseksi sijoittui sen rinnalla matkannut Suivikas ja kolmanneksi johtavan takaa paikan saanut Camri. Hallitseva ravikuningas Köppinen seurasi Suvikkasta toisessa parissa ulkona ja oli maalissa neljäntenä.


title: Kuninkuusravit 2015

text: Sunnuntain aloittaneella maililla juoksuasetelmat olivat kärkihevosten osalta täsmälleen samat kuin lauantain avausmatkallakin, Jokivarren Kunkku ravasi johtopaikalla, Camri sen takana ja Suivikas rinnalla. Jokivarren Kunkku joutui avaamaan ensimmäiset 500 metriä peräti 17,0-vauhtia, mutta voitti silti selvästi. Avausmatkasta poiketen, Camri seurasi nyt johtavan takaa toiseksi ja Suivikas jäi kolmanneksi. Ennen 3 100 metrin matkaa Jokivarren Kunkku johti kokonaiskilpailua 0,5 sekunnin erolla Suivikkaaseen, josta Camri taas oli jäljessä 0,4 sekuntia. Köppinen oli neljäntenä, mutta jo 2,6 sekunnin erolla johtohevoseen.


title: Kuninkuusravit 2015

text: Päätösmatkalla Jokivarren Kunkku avasi jälleen keulapaikalle, mutta Jorma Kontio päätti kuitenkin luovuttaa paikan Köppiselle. Loppusuoralla kiriväylä avautui ja Jokivarren Kunkku voitti selvästi myös pitkän matkan. Johtanut Köppinen onnistui kokonaiskilpailussa ohittamaan Camrin, joka päätösmatkalla sijoittui vasta kahdeksanneksi, pudoten näin myös lopullisissa tuloksissa sijalle viisi. Kokonaiskilpailun toiseksi tuli Suivikas.


title: Kuninkuusravit 2015

text: Kuningatarkilpailun avausmatkan paras oli Saaga S, joka punnersi ykköseksi johtaneen Mokomanin rinnalta. Toiseksi sijoittui Jarmo Saarelan ohjastama Sekottaja ja kolmanneksi Antti Teivaisen R.R. Ruskariina. Johtopaikalla juossut hallitseva ravikuningatar Mokomani taipui loppusuoralla ja tuli maaliin vasta seitsemäntenä. Lähdössä nähtiin myös dramatiikkaa, kun suosikkeihin lukeutunut Mian Mari ajautui loppusuoralla sisäkentän puolelle ja hylättiin radalta poistumisen vuoksi.


title: Kuninkuusravit 2015

text: Mailin osalähdössä kärkipaikalla juoksi avausmatkalla hylätty ja näin kokonaiskilpailusta ulkona ollut Mian Mari ja tuleva kuningatar Saaga S joutui jälleen taivaltamaan johtavan rinnalta. Tamma puristi kuitenkin lauantain tapaan ykköseksi ja johti näin ollen kahden matkan jälkeen kokonaiskilpailua 1,3 sekunnin erolla ennen Norikoa. Hallitseva kuningatar Mokomani hylättiin liioista laukoista ja sen taustajoukot päättivät jättää 3 100 metrin kilpailun väliin mahdollisen jalkavaivojen vuoksi.


title: Kuninkuusravit 2015

text: Päätösmatkalla keulapaikalle kiihdytti Sekottaja, mutta Saaga S jyräsi jälleen kärkeen johtohevosen rinnalta. Sekottaja joutui lopussa taipumaan myös Norikolle, joka näin säilytti kokonaiskilpailun kakkossijansa. Saaga S voitti kaikki kolme osamatkaa, vaikka ei kiiman vuoksi ollut kilpailuissa edes parhaimmillaan.


Yleisurheilun Euroopan joukkuemestaruuskilpailut 2013 olivat järjestyksessään neljännet yleisurheilumaajoukkueiden väliset Euroopan-mestaruuskilpailut. Maat kilpailivat neljällä eri tasolla edellisten vuosien menestyksensä perusteella: Superliigassa (korkein), Ykkösliigassa, Kakkosliigassa ja Kolmosliigassa.


title: Yleisurheilun Euroopan joukkuemestaruuskilpailut 2013

text: Lajeja kunkin tason kilpailuissa oli yhteensä 40, 20 miehillä ja 20 naisilla. Kuhunkin lajiin maa asetti yhden edustajan.


title: Kolmiulotteinen shakki

text: Kolmiulotteinen shakki on muunnos shakista, jossa peliä pelataan useillashakkilaudoilla, jotka ovat eri tasoissa, jolloin pelinappulaa liikutetaan kolmessa ulottuvuudessa. Pelin kolmiulotteinen versio on ollut olemassa jo 1800-luvulla. Yksi vanhimmista versioista on "Raumschach" ("avaruusshakki"), jonka keksi Ferdinand Maack vuonna 1907. Tätä versiota pidetään klassisena kolmiulotteisen shakin varianttina. Maack perusti Raumschach-kerhon Hampuriin vuonna 1919, ja se pysyi aktiivisena toiseen maailmansotaan saakka.


title: Kolmiulotteinen shakki

text: Keksijä halusi, että shakki olisi kuin nykyaikaista sodankäyntiä, jossa hyökkäys pitäisi olla mahdollinen paitsi kaksiulotteisessa tasossa, mutta myös ylhäältä (ilmasta) ja alapuolelta (veden alta). Maackin alkuperäinen shakkilaudan muotoilu oli 8 x 8 x 8 kokoinen, mutta kokeiluiden jälkeen hän päätyi pienempään 5 × 5 × 5 kokoon. Muita eroja tavalliseen shakkiin on lisätä kaksi sotilasta pelaaja kohden ja erityinen pelinappula (kaksi pelaajaa kohden) nimeltä "yksisarvinen".


title: Kolmiulotteinen shakki

text: Raumschach-lautaa voidaan ajatella kuutiona, joka on viipaloitu viiteen yhtä suureen alueeseen jokaisella pelilaudan kolmella tasolla. Tämä jako mahdollistaa 5 × 5 × 5 = 125-kuutioisen pelialueen. Kuutiot (yleensä esitetty neliöinä ja niitä kutsutaan" soluiksi") vuorottelevat väreissä kaikissa kolmessa ulottuvuudessa.


title: Don Baizley

text: Don Baizley oli kanadalainen NHL-liigan pelaaja-agentti. Baizley kuoli 71-vuotiaana keuhkosyöpään kesäkuussa 2013. Baizley toimi uransa aikana esimerkiksi Jari Kurrin, Saku Koivun ja Teemu Selänteen pelaaja-agenttina.


title: Samsung Galaxy Mega

text: Samsung Galaxy Mega on phablet, eli tablet ja älypuhelin, josta on erilaisia versioita. Samsung Galaxy Mega 6.3:ssa on nimensä mukaisesti 6,3 tuuman näyttö.


title: Pallas (yritys)

text: Oy Pallas Ab oli suomalainen vuonna 1905 perustettu metsäteollisuusyritys, jolla oli lankarullatehdas Lahdessa.


title: Pallas (yritys)

text: Pallaksen perustivat insinöörit Isak Alanco ja Johan Theodor Lindroos. Alanco oli rullatehtaan tekninen johtaja vuoteen 1918 saakka ja tämän jälkeen tointa hoiti lyhyen aikaa hänen poikansa kuvataiteilija, arkkitehti Uno Alanco. Pallas siirtyi sittemmin Lindroosin yksin omistamaksi.


title: Pallas (yritys)

text: Pallaksen rullatehtaan tuotannon huippuvaihe osui ensimmäistä maailmansotaa edeltäneisiin vuosiin ja niinpä vuonna 1913 työntekijöitä oli 224 ja vuotuinen rullatuotanto oli 1,1 miljoonaa krossia. 1920-luvulla työntekijämäärä aleni jo noin 150 paikkeille. 1930-luvulla Pallaksen osuus lankarullamarkkinoista oli noin kolmasosa toisen Lahdessa toimineen rullavalmistajan Tornatorin markkinaosuudesta. Lankarullien ohella Pallas alkoi 1930-luvulla valmistaa paperiteollisuudelle paperirullissa käytettäviä puisia keskustappeja ja -hylsyjä sekä myydä tuotannossa syntyvää jätepuuta. Sotavuosina Pallas tuotti myös puukaasutinautoissa käytettyjä pilkkeitä.


title: Pallas (yritys)

text: Pallas siirtyi 1960 Fennia Faneri Oy:n omistukseen ja yhtiö lopetettiin 1962. Pallaksen rullatehdas toimi vielä vuoteen 1968 saakka. Entiselle tehdasalueelle rakennettiin 1970- ja 1980-luvuilla kerrostaloja.


title: Kuren pommitukset

text: Kuren pommitukset olivat toisen maailmansodan loppuvaiheessa liittoutuneiden tekemiä ilmahyökkäyksiä Kuren kaupunkiin ja satamaan Japaniin. Kaupunkia oli aikaisemmin pommitettu 5. toukokuuta ja 1. heinäkuuta, jolloin 40 % kaupungista oli tuhoutunut. Suurimmat pommitukset tapahtuivat 24. - 28. heinäkuuta 1945, jolloin lukuisia lentokoneita nousi ilmaan Yhdysvaltain ja Britannian laivaston lentotukialuksilta "HMS Formidablelta", "HMS Indefatigablelta" ja "HMS Victorious'lta". Keisarillisen Japanin laivasto menetti pommituksissa lentotukialus "Amagin", risteilijä "Ōyodon", taistelulaivat "Hyūgan", "Isen" ja "Harunan", raskaat risteilijät "Tonen" ja "Aoban", vanhentuneet risteilijät "Iwaten" ja "Izumon", saattuealukset "No. 4":n ja "No. 30":n sekä lukuisia pienempiä aluksia mataliin vesiin. Myös Osakaa pommitettiin hyökkäysten aikana. Lentotukialukset "Katsuragi" ja "Kaiyō" vaurioituivat pahoin pommituksissa. Liittoutuneet menettivät 133 lentokonetta ja 102 koneiden miehistönjäsentä. Japani menetti 306 lentokonetta. Pommitusten jälkeen ainoastaan taistelulaiva "Nagato" Yokosukan satamassa jäi jäljelle.


title: Ernest Gestrinius

text: Ernst (Ernest) Gestrinius (1. huhtikuuta 1663 Helsinki – 21. maaliskuuta 1739 Tuna, Ruotsi) oli suomalainen rovasti ja ruotsin kielellä kirjoittanut runoilija joka joutui pakenemaan Isonvihan aikana Ruotsiin.


title: Ernest Gestrinius

text: Gestriniuksen vanhemmat olivat Nurmijärven kirkkoherra Tomas Gestrinius (k. 1670) ja Brita Greek. Hän pääsi ylioppilaaksi 1687 ja opiskeli Turun akatemiassa valmistuen filosofian maisteriksi 1694. Gestrinius toimi Turun akatemian vt. deposiittorina kesällä 1690 ja hän oli Viipurin triviaalikoulussa konrehtorina vuodesta 1695, rehtorina vuodesta 1696 ja lisäksi hän toimi Viipurin lukion kreikan ja heprean kielten lehtorina vuodesta 1697. Vuonna 1705 Gestrinius valittiin Jääsken kirkkoherraksi. Kun venäläiset hyökkäsivät Suomeen Gestrinius joutui pakenemaan 1707 mutta pääsi palaamaan takaisin Jääskeen kunnes hän joutui taas uudestaan pakenemaan hyökkääjiä vuonna 1710. Hän oleskeli 1712 Rautalammilla kunnes pääsi pakenemaan Ruotsiin.


title: Ernest Gestrinius

text: Ruotsissa Gestrinius toimi Uppsalan arkkihiippakunnassa Tunan ja Stavbyn kirkkoherrana 1718–1735. Hän sokeutui 1730-luvun alussa.


title: Ernest Gestrinius

text: Gestrinius julkaisi Ruotsissa 1718 pakomatkansa koettelemuksia kuvaavan valitusrunon "Nödlijdande flycktingars klagan öfwer sitt laugsamma karss och elände" ja vuonna 1722 valitusrunot "Klagelig röst i en tro-innerlig bön om hielp uti nöden til frelsaren Jesum" sekä "Oryggeligt löfte". Hänen kootut teoksensa ("Samlade Vitterhetsarbeten af svenska författare från Stjernhjelm till Dalin : efter originaluppl. och handskrifter 13 - Andreas Wallenius, Johan Vultejus, Christ. Tiburtius, Ernst Gestrinius, Michael Renner, Jonas Hjortzberg och Peter Warnmark") on julkaissut vuonna 1870 Uppsalassa Per Hanselli.


title: Palmubulbuli

text: Palmubulbuli ("Thescelocichla leucopleura") on bulbulien heimoon kuuluva varpuslintu.


title: Palmubulbuli

text: Palmubulbulia tavataan Afrikan länsi- ja keskiosissa. Sen on kuvattu olevan yleinen sopivissa elinympäristöissä, ja sen kannankehitys on vakaa. Laji on luokiteltu elinvoimaiseksi.


title: Francisco Nunes Teixeira

text: Francisco Nunes Teixeira (26. tammikuuta 1910 Beduído – 2. maaliskuuta 1999) oli Mosambikissa toiminut portugalilainen roomalaiskatolinen piispa. Hänet vihittiin papiksi 6. elokuuta 1933 ja nimitettiin Quelimanen hiippakunnan johtoon 6. helmikuuta 1955. Piispaksi vihkiminen seurasi 13. toukokuuta. Pääkonsekraattorina toimi Teodosio Clemente de Gouveia, jota avustivat Sebastião Soares de Resende ja Manuel de Medeiros Guerreiro.


title: Francisco Nunes Teixeira

text: Nunes Teixeira osallistui Vatikaanin toiseen kirkolliskokoukseen. Hän erosi tehtävistään Quelimanen piispana 23. joulukuuta 1975.


title: Lehtibulbuli

text: Lehtibulbuli ("Phyllastrephus scandens") on bulbulien heimoon kuuluva varpuslintu.


title: Lehtibulbuli

text: Lehtibulbulia tavataan Afrikassa Senegalista Kongon demokraattiseen tasavaltaan, Etelä-Sudaniin, Ugandaan ja Tansaniaan ulottuvalla alueella. Lajin on kuvattu olevan paikallisesti yleinen, ja sen kannankehitys on vakaa. Se on luokiteltu elinvoimaiseksi.


title: José dos Santos Garcia

text: José dos Santos Garcia (16. huhtikuuta 1913 Aldeia do Souto – 11. joulukuuta 2010) oli portugalilainen lähetystyöntekijä, joka toimi roomalaiskatolisena piispana Mosambikissa. Hänet vihittiin Portugalin lähetysseuran papiksi 25. heinäkuuta 1938 ja nimitettiin Porto Amélian hiippakunnan johtoon 5. huhtikuuta 1957. Piispaksi vihkiminen seurasi 16. kesäkuuta. Pääkonsekraattorina toimi Teodosio Clemente de Gouveia, jota avustivat Manuel de Medeiros Guerreiro ja Francisco Nunes Teixeira.


title: José dos Santos Garcia

text: Dos Santos Garcia osallistui Vatikaanin toiseen kirkolliskokoukseen. Hän erosi tehtävistään Porto Amélian pispana 15. tammikuuta 1975.


title: António José da Rocha Couto

text: António José da Rocha Couto (s. 18. huhtikuuta 1952 Vila Boa do Bispo) on portugalilainen roomalaiskatolinen piispa. Hänet vihittiin Portugalin lähetysseuran papiksi 3. joulukuuta 1980 ja nimitettiin Bragan arkkihiippakunnan vihkipiispaksi sekä Azuran titulaaripiispaksi 6. heinäkuuta 2007. Piispaksi vihkiminen seurasi 23. syyskuuta. Pääkonsekraattorina toimi Jorge Ferreira da Costa Ortiga, jota avustivat Manuel José Macário do Nascimento Clemente ja António Augusto dos Santos Marto.


title: António José da Rocha Couto

text: Da Rocha Couto sai 19. marraskuuta 2011 nimityksen Lamegon piispaksi, jonka virkaan hänet asetettiin 29. tammikuuta 2012.


title: Custódio Alvim Pereira

text: Custódio Alvim Pereira (6. helmikuuta 1915 São João do Monte – 12. marraskuuta 2006) oli Mosambikissa toiminut portugalilainen roomalaiskatolinen arkkipiispa. Hänet vihittiin papiksi 18. joulukuuta 1937 ja nimitettiin Lourenço Marquesin (nyk. Maputo) arkkihiippakunnan vihkipiispaksi sekä Nepten titulaaripiispaksi 20. joulukuuta 1958. Piispaksi vihkiminen seurasi 8. maaliskuuta 1959. Pääkonsekraattorina toimi Teodosio Clemente de Gouveia, jota avustivat Manuel de Medeiros Guerreiro ja Sebastião Soares de Resende.


title: Custódio Alvim Pereira

text: Alvim Pereira sai 3. elokuuta 1962 nimityksen Lourenço Marquesin arkkipiispaksi, jona hän toimi, kunnes erosi tehtävistään 26. elokuuta 1974. Hän osallistui Vatikaanin toiseen kirkolliskokoukseen.


title: Bombayn räjähdys

text: Bombayn räjähdys tapahtui 14. huhtikuuta 1944 Bombayssä, kun räjähteitä kuljettanut rahtilaiva "Fort Stikine" tuhoutui kaupungin satamassa aiheuttaen 1 300 ihmisen kuoleman ja 3 000 ihmisen loukkaantumisen.


title: Bombayn räjähdys

text: Jostain syystä syttymisherkkä puuvilla oli lastattu dynamiittien alapuoliselle kannelle. Lastin purkuvaiheessa puuvillapaaleista havaittiin nousevan savua. Paikalle kutsutut palomiehet yrittivät hillitä palonalkua vesiletkuilla, vaikka heidän olisi normaalien hätätilanneohjeiden mukaisesti pitänyt täyttää koko kansi vedellä. Pelastustöiden aikana räjähdysaineita ei myöskään yritetty purkaa laivasta.


title: Bombayn räjähdys

text: Dynamiitti syttyi kello 16:07 ja aiheutti valtaisan räjähdyksen. Räjähdyksen voima sinkosi lähistöllä kelluneen 4 000 tonnin painoisen laivan rannalle. Räjähdyksessä tuhoutui myös 12 muuta alusta ja vaurioitui monia muita.


title: Bombayn räjähdys

text: Australian kuninkaallisen laivaston miinanraivaaja HMAS "Gawler" saapui 21. kesäkuuta Bombayn satamaan auttamaan korjaustöissä.


title: Widerøen lento 710

text: Widerøen lento 710 oli Widerøen matkustajalento 6. toukokuuta 1988. Namsosista, Norjasta lähtenyt lentokone törmäsi Torghatten-vuoreen ollessaan laskeutumassa Brønnøysundin lentoasemalle. Onnettomuudessa saivat surmansa kaikki koneessa olleet 36 ihmistä. Onnettomuus on tuhoisin ilmailuonnettomuus Pohjois-Norjassa.


title: Pihtiputaan mummo

text: Pihtiputaan mummo on journalismissa ja muussa suureen yleisöön kohdistetussa viestinnässä käytetty käsite, jolla kuvataan lehden keskivertolukijaa, television keskivertokatsojaa, radion keskivertokuuntelijaa jne. Sitä käytetään määrittelemään uutisjuttujen ja tiedotteiden ym. ymmärrettävyystaso: viestin pitää olla maaseudulla asuvan, vähemmän koulutetun ja iäkkään henkilönkin ymmärrettävissä. Ihmisten koulutustason ja medialukutaidon parantumisen myötä myös ”Pihtiputaan mummon” ymmärryksen taso arvioidaan jatkuvasti hieman korkeammaksi.


title: Pihtiputaan mummo

text: Pihtiputaan mummo -käsitteen keksijäksi mainitaan lehtimies ja Tampereen yliopiston lehtimiestyön opettaja Allan Liuhala. 1960-luvun alussa hänen muistellaan opettaneen: "'Pitää kirjoittaa niin, että Pihtiputaan mummokin se ymmärtää.”


title: Pihtiputaan mummo

text: Pihtiputaan mummoon viitataan myös viestinnässä tai muilla elämänalueilla tapahtuvien teknologisten murrosten yhteydessä. Digitelevisioon siirryttäessä esimerkiksi pohdittiin, miten kauan sen rinnalla tulee pitää yllä analogisia televisiolähetyksiä ”jotta Pihtiputaan mummo näkee televisio-ohjelmansa”.


title: Pihtiputaan mummo

text: Pihtiputaan mummon kaltaista käsitettä käytetään myös äänitteiden ja muun sähköisen viestinnän, kuten televisio- tai radiomainosten äänen ja kuvan viimeistelyssä. Ääni- tai videostudiossa saattaa tätä varten olla huippuluokan ammattilaitteiden lisäksi myös ”mummotelkkari” eli pieni ja vanha kuvaputkitelevisio tai ”mummoradio” eli pieni matkaradio tai halpa ministereo, joilla voidaan havaita, miltä tuotos näyttää ja kuulostaa teknisesti alkeellisilla laitteilla.


title: Pihtiputaan mummo

text: Pihtiputaalla on sanonnan innoittamana vuodesta 1994 kolmen vuoden välein valittu Pihtiputaan mummo.


title: Neeta Lulla

text: Neeta Lulla on intialainen pukusuunnittelija ja stylisti. Hän kuuluu kotimaassaan alansa menestyneimpiin ja on työskennellyt elokuva-alan huippunimien kanssa. Lulla on voittanut monia arvostettuja palkintoja, kuten neljä parhaan puvustuksen National Film Awards -palkintoa elokuvista "Lamhe" (1991), "Devdas" (2002), "Jodhaa Akbar" (2008) ja "Balgandharva" (2011).


title: The Modern Lovers

text: The Modern Lovers oli yhdysvaltalainen rockyhtye, joka perustettiin Massachusettsissa vuonna 1970. Yhtyeen keulahahmo oli Jonathan Richman 1970- ja 1980-luvulla. Alkuperäinen yhtye oli olemassa vuosina 1970-1974, mutta ensimmäinen albumi julkaistiin vasta vuonna 1976. Alkuperäiseen kokoonpanoon kuuluivat laulaja-kitaristi Jonathan Richman, basisti Ernie Brooks, rumpali David Robinson (myöhemmin The Cars) ja kosketinsoittaja Jerry Harrison (myöhemmin Talking Heads). Yhtye otti paljon vaikutteita The Velvet Undergroundilta, joka luokitellaan "protopunkiksi". Se viitoitti yhtyeen tietä kohti punk rockia, uutta aaltoa, vaihtoehtorockia ja indie rockia myöhempinä vuosikymmeninä. Yhtye julkaisi vain yhden studioalbumin: samannimisen "The Modern Lovers" vuonna 1976.


title: Pää Kii (albumi)

text: Pää Kii on suomalaisen punk rock -yhtyeen Pää Kiin ensimmäinen studioalbumi. Albumi julkaistiin 30. marraskuuta 2012.


title: Pää Kii (albumi)

text: Albumi pysyi Suomen virallisella listalla 22 viikkoa, ja sen paras sijoitus oli 6.


title: Eugenio Scarpellini

text: Eugenio Scarpellini (s. 8. tammikuuta 1954 Verdellino) on Boliviassa toimiva italialainen roomalaiskatolinen piispa. Hänet vihittiin papiksi Bergamon hiippakuntaan 17. kesäkuuta 1978 ja nimitettiin El Alton hiippakunnan vihkipiispaksi sekä Bidan titulaaripiispaksi 15. heinäkuuta 2010. Piispaksi vihkiminen seurasi 9. syyskuuta. Pääkonsekraattorina toimi Jesús Juárez Párraga, jota avustivat Edmundo Luis Flavio Abastoflor Montero ja Francesco Beschi.


title: Eugenio Scarpellini

text: Scarpellini sai 25. heinäkuuta 2013 nimityksen El Alton piispaksi.


title: Artavazd Peleshian

text: Artavazd Peleshian (s. 22. helmikuuta 1938 Leninakan, Neuvostoliitto (nyk. Gjumri, Armenia)) on armenialainen elokuvaohjaaja ja elokuvateoreetikko. Peleshian haastaa runollisella tyylillään lyhyissä, usein alle puolituntisissa esseedokumenteissaan perinteiset näytelmä- ja dokumenttielokuvan raja-aidat. Hän alkoi saada mainetta lännessä, aluksi Ranskassa, vasta 1980-luvulla.


title: Artavazd Peleshian

text: Peleshian asui Armenian neuvostotasavallan pohjoisosissa Kirovakanissa (nyk. Vanadzor) vuoteen 1963 saakka, jossa hän työskenteli muun muassa teknisenä piirtäjänä. Peleshian koki kuitenkin voivansa ilmaista itseään parhaiten elokuvan avulla ja opiskeli maineikkaassa VGIK:ssä dokumenttielokuvaa elokuvaohjaajien linjalla vuosina 1963–1967 Leonid Kristin alaisuudessa. Vasta Moskovassa Peleshian tutustui ensimmäistä kertaa elokuvan neuvostoliittolaisiin klassikoihin, Sergei Eisensteinin, Vsevolod Pudovkinin ja Dziga Vertovin töihin.


title: Artavazd Peleshian

text: Opiskeluaikoina syntyi kaksi ensimmäistä lyhytelokuvaa, "Lernayin parek" ("Vuoristopartio" 1964) ja "Mardkants yerkire" ("Ihmisten maa" 1966), jotka molemmat palkittiin opiskelijapalkinnoin. Edeltävä elokuva kertoo armenialaisten, rautatietä kivivyöryiltä vartioivien työntekijöiden elämästä ja jälkimmäinen, Moskovassa tehty, puolestaan kysyy suurellisesti planeettamme tarkoitusta. Molemmissa elokuvissa on nähtävissä ituja Peleshianin myöhemmästä kehityksestä montaasin parissa.


title: Artavazd Peleshian

text: Hänen tunnetuimpia töitään ovat seuraavaksi valmistunut, 1900-luvun historiallisia tapahtumia luotaava "Skizbe" (”Alku” 1967), armenialaisten lammaspaimenten elämää sekä luontoyhteyttä kuvaava "Tarva yeghanakner" (”Vuodenajat” 1975) (kuvaaja: Mikhail Vartanov) ja nimensä mukaisesti viime vuosisataa kartoittava ja kosmisiin mittasuhteisiin yltävä "Mer dare" (”Meidän vuosisatamme” 1983). Viimeksi mainittua elokuvaa varten runsaasti kosmonautteja kuvannut Peleshian kohdisti katseensa jälleen ihmiskuntaan.


title: Artavazd Peleshian

text: Jo aiemmassa elokuvassaan "My" ("Me" 1969) Peleshian oli käsitellyt Armenian kautta koko ihmiskuntaa ja ihmisyyden käsitettä. Koska elokuva ei saanut pelkästään positiivista vastaanottoa, Peleshian päätti suunnata seuraavassa elokuvassaan katseensa eläinkuntaa. Syntyi elokuva "Obitateli" ("Asukkaat" 1970), joka käsitteli pohjimmiltaan samoja asioita vaarattomamman aihepiirin kautta. Jälkimmäisessä elokuvassa Peleshian käytti huomattavasti varta vasten kuvattua materiaalia.


title: Artavazd Peleshian

text: Viimeiset elokuvat "Kyang" ("Elämä" 1993) ja "Verj" ("Loppu" 1994) valmistuivat Neuvostoliiton romahdettua. Jälkimmäinenkin kertoo nimestään huolimatta kuoleman sijaan elämästä. Vuonna 1988 Peleshianilta ilmestyi myös kirja "Moe Kino", jossa hän käsitteli jo 1970-luvulla työstämiään elokuvateorioita.


title: Artavazd Peleshian

text: Peleshianin montaasiteoria perustuu alan klassikoiden, muun muassa Vertovin ja Eisensteinin työhön. Klassisen ja lineaarisen montaasin sijaan hänen tyyliään on kuitenkin kuvattu käsitteellä kontrapunktileikkaus ("contrapuntal montage" tai "distance montage"). Yhteenliittämisen tai vastatusten asettamisen sijaan Peleshian luo otosten välille etäisyyden asettamalla väliin muita otoksia. Tällä hän pyrkii huomattavasti vahvempaan ja syvempään ilmaisuun.


title: Artavazd Peleshian

text: Sama teoria on nähtävissä koko elokuvan ajan niin äänenkäytön kuin elokuvan eri elementtien, muun muassa otosten ja episodien, suhteen. Esimerkiksi Peleshian pyrkii elokuvaan, jossa paikoin ääni ottaa kuvan aseman. Pohjimmiltaan kyse on pyrkimyksestä saattaa kokonaisuuden kaikki osat – juuri sillä hetkellä näkymättömätkin – tiedostetuiksi. Lineaarisen montaasin sijaan Peleshian onkin kutsunut omaa teoriaansa pallomaiseksi ("spherical"), jatkuvaan liikkeeseen perustuvaksi, missä eri elementit ovat jatkuvassa itsenäisessä liikkeessä kuitenkaan välttämättä kohtaamatta toisiaan.


title: Artavazd Peleshian

text: Tässä mielessä Peleshian toteaa eliminoineensa omalla teoriallaan klassisen montaasin, yksittäisten kuvien ja elementtien yhteyden. Hänelle yksittäinen elementti ei merkitse mitään, ainoastaan kokonaisuudella on merkitys. Peleshian toteaakin elokuviensa toimivan kaksisuuntaisesti, elokuvan voi katsoa alusta loppuun, mutta kokea tämän jälkeen myös peilikuvana lopusta alkuun.


title: Systole (lehti)

text: Systole on ensihoidon erikoislehti, joka julkaisee akuuttihoitoon liittyviä juttuja. Ensimmäinen Systole-lehti ilmestyi vuonna 1987, jonka jälkeen se on ilmestynyt säännöllisesti. Nykyään Systole ilmestyy kuusi kertaa vuodessa. Systolea julkaisee Suomen Ensihoidon Tiedotus Oy.


title: Maria Melin

text: Maria Liisa Melin (o.s. Korpikoski, 22. kesäkuuta 1948 Kurikka – 26. heinäkuuta 2013 Helsinki) oli suomalainen yksityisyrittäjä ja julkisuuden henkilö. Hän työskenteli ravintola- ja kiinteistöalalla. Melin oli eräs Suomen tunnetuimmista seurapiirihahmoista 1980-luvulla, eritoten hänet muistetaan yhtenä Itsenäisyyspäivän vastaanoton kuvatuimmista vieraista.


title: Maria Melin

text: Maria Melin avioitui kansanedustaja Ingvar S. Melinin kanssa 1973. Pariskunnalle syntyi lapset Peter (1973), Mikael (1975) ja Linda (1977). Melin yritti itsekin politiikkaan: hän oli RKP:n kunnallisvaaliehdokkaana Helsingissä vuosina 1988 ja 1992, muttei tullut valituksi.


title: Maria Melin

text: Melin näytteli vääpeli Körmyn vaimoa viidessä Körmy-elokuvassa vuosina 1990–1997.


title: Maria Melin

text: Ingvar S. Melinin ja hänen puolisonsa Maria Melinin viimeinen leposija on Kulosaaren hautausmaalla, korttelissa 18.


title: Luettelo Leninin patsaista

text: Luettelo Leninin patsaista on täydentyvä luettelo eri puolilla maailmaa olevista Vladimir Leninin muistoksi pystytetyistä patsaista.


title: Gustaf Stenman

text: Gustaf (Kustaa) Stenman (1754 Kangasala – 1809) oli suomalainen mylläri, kirkonrakentaja ja virsirunoilija.


title: Gustaf Stenman

text: Stenman työskenteli aluksi muurarina, puuseppänä ja rakennusmestarina. Vuodesta 1795 alkaen hän toimi myllärinä Siuron kosken varrella sijainneella myllyllä.


title: Gustaf Stenman

text: Stenman johti 1803 valmistuneen Suoniemen kirkon rakennustöitä.


title: Gustaf Stenman

text: Pietisteihin kuulunut Stenman on kirjoittanut sanat virsiin "Ah mi autuus ompi siellä valituilla taivaassa" (vuoden 1886 virsikirjan virsi 528) ja "Voi katumatoin maailma, "arkkivirtenä 1801, Hengellisiä Wirsiä, Oulussa, Joh. Bergdahl’in kirjapainossa 1875.


title: Fernando Bascopé Müller

text: Fernando Bascopé Müller (s. 4. huhtikuuta 1962 Santa Cruz) on bolivialainen roomalaiskatolinen piispa. Hän liittyi salesiaaneihin 22. elokuuta 1987 ja sai pappisvihkimyksensä 23. syyskuuta 1991. Hänet nimitettiin El Alton hiippakunnan vihkipiispaksi sekä Naratcatan titulaaripiispaksi 15. heinäkuuta 2010. Piispaksi vihkiminen seurasi 9. syyskuuta. Pääkonsekraattorina toimi Jesús Juárez Párraga, jota avustivat Edmundo Luis Flavio Abastoflor Montero ja Francesco Beschi.


title: Tuomo Jormakka (jääkiekkopuolustaja)

text: Tuomo Jormakka (s. 25. huhtikuuta 1953 Pieksämäki) on suomalainen entinen jääkiekkopuolustaja. Pääsarjatasolla hän edusti SM-liigassa pelanneita Sportia, Jokereita, Lukkoa, SaiPaa, KalPaa sekä KooKoota.


title: Progressiivinen shakki

text: Progressiivinen shakki on shakkipelin muunnelma. Valkea aloittaa pelaamalla yhden siirron, sen jälkeen musta pelaa kaksi siirtoa peräkkäin, sitten valkea kolme ja niin edelleen. Valkea tekee aina parittoman määrän siirtoja ja musta aina parillisen määrän siirtoja. Pelaajien siirtäessä nappuloitaan vain siirtosarjan viimeinen siirto voi olla shakki. Pelaajan kuninkaan ollessa shakissa hänen on torjuttava shakki ensimmäisellä siirrollaan; jos kuninkaaseen kohdistuvaa uhkaa ei voi torjua ensimmäisellä siirrolla, pelaaja on matissa ja hävinnyt. Peli päättyy mattiin kuten tavallisessakin shakissa.


title: Progressiivinen shakki

text: Progressiivinen shakki on ollut Italiassa suosittu peli vuodesta 1973. Italialainen Eteroscacco-lehti esittelee eri shakkivariantteja, myös progressiivista shakkia ja sen turnauksia ja pelejä.


title: Progressiivinen shakki

text: Englannissa vuosina 1990-2010 ilmestynyt Variant Chess Magazine -lehti käsitteli myös progressiivista shakkia.


title: Krzysztof Białasik

text: Krzysztof Białasik Wawrowska (s. 7. heinäkuuta 1958 Zbąszynek) on Boliviassa toimiva puolalainen roomalaiskatolinen piispa. Hän liittyi Jumalan Sanan seuraan 8. syyskuuta 1980 ja sai pappisvihkimyksensä Henryk Roman Gulbinowiczilta 15. kesäkuuta 1985. Hänet nimitettiin 30. kesäkuuta 2005 Oruron hiippakunnan johtoon, ja piispaksi vihkiminen seurasi 17. syyskuuta. Pääkonsekraattorina toimi Ivo Scapolo, jota avustivat Edmundo Luis Flavio Abastoflor Montero ja Jesús Juárez Párraga.


title: Antoine-Augustin Parmentier

text: Antoine-Augustin Parmentier ()


title: Antoine-Augustin Parmentier

text: Hänet tunnetaan erityisesti toiminnastaan perunan käytön edistämiseksi ihmisen ravitsemuksessa, mutta myös työstään elintarvikehygienian parissa, uusien elintarvikkeiden käytön hyväksi useiden nälänhätien aikana sekä sotilasfarmaseuttina, jolla oli suuri merkitys terveydenhoidon kannalta Ranskan ensimmäisen keisarikunnan aikana.


title: Antoine-Augustin Parmentier

text: Antoine Parmentier syntyi porvarilliseen perheeseen Montdidier'ssa 12. elokuuta 1737. Vuonna 1755 hän meni kotikaupungissaan erään apteekkarin oppipojaksi oppiakseen farmasiaa ja pääsi seuraavana vuonna tämän isän palvelukseen, joka toimi Pariisissa samassa ammatissa. Vuodesta 1757 lähtien hänet nimitettiin apteekkariksi Hannoverin armeijan sairaaloihin. Pierre Bayen, tämän toiminnan johtaja, huomasi hänen aktiivisuutensa, älykkyytensä ja antaumuksensa tehtäviensä suorittamisessa: hänestä tuli tämän ystävä, ja pian myös sairaaloiden yleinen intendentti Chamousset kiinnostui hänestä. Kahden henkilön suosituksesta hän pääsi apteekkarien arvoasteikossa toiselle sijalle. Erään armeijassa raivonneen epidemian ja koko seitsenvuotisen sodan aikana hän osoitti kykynsä. Hän joutui kuitenkin viisi kertaa vihollisen vangiksi.


title: Antoine-Augustin Parmentier

text: Kemiaa harjoitettiin siihen aikaan erityisesti Saksassa, ja Parmentier tapasi Meyerin, kuuluisan frankfurtilaisen farmaseutin. Hänestä olisi voinut tulla tämän vävy ja seuraaja, mutta hän ei halunnut jättää kotimaataan. Vuodesta 1763 lähtien, palattuaan Pariisiin, hän jatkoi opintojaan fyysikko Jean-Antoine Nollet'n (1700–1770), kemisti ja apteekkari Rouellen ja kasvitieteilijä Jussieun oppilaana. Vuonna 1766 hän haki apteekkarin virkaa Invalidihotellissa ja tuli sen johtavaksi apteekkariksi vuonna 1772.


title: Antoine-Augustin Parmentier

text: Peruna oli aikoinaan tuotu Eurooppaan Perusta, jossa sen nimenä oli "papas". Ennen Parmentier'n aikaa sitä viljeltiin jo laajalti Saksassa sekä eräillä alueilla Ranskassakin, erityisesti maan itä- ja eteläosissa sekä Anjoussa ja Limousinissa, mutta muualla maassa sitä vieroksuttiin.


title: Antoine-Augustin Parmentier

text: Parmentier havaitsi sen ravitsemukselliset edut seitsenvuotisen sodan aikana ollessaan Saksassa sotavankina. Vapautuessaan sodan päättyessä hän totesi pysyneensä hengissä ja erinomaisen terveenä syötyään lähes yksinomaan perunaa.


title: Antoine-Augustin Parmentier

text: Vuonna 1770 Besançonin akatemia tarjosi palkintoa parhaasta tutkimuksesta, jolla voitaisiin lievittää tuolloin vallinneen kadon aiheuttamaa nälänhätää. Parmentier voitti palkinnon tutkimuksellaan "Selvitys ravitsevista kasviksista, jotka voivat pula-aikoina korvata tavallisen ruoan." () Tässä tutkimuksessaan hän osoitti, että tärkkelystä, yleistä ravintoainetta, oli helppo eristää useistakin kasveista. Hän totesi myös: "Sotilaamme ovat viime sodan aikana syöneet huomattavan paljon perunaa, jopa ylen määrin, sairastumatta. Ne olivat ainoana ravintonani yli viidentoista päivän ajan, enkä tuolloin tuntenut itseäni väsyneeksi enkä huonovointiseksi." Julkaistessaan tämän tutkimuksen Ranskan tiedeakatemia palkitsi sen siitä huolimatta, että parlamentti oli vuonna 1748 kieltänyt perunan viljelyksen, koska sen luultiin aiheuttavan sairauksia ja erityisesti lepraa.


title: Antoine-Augustin Parmentier

text:
Vuonna 1772 Pariisin yliopiston lääketieteellisen tiedekunnan jäsenet keskustelivat asiasta useita viikkoja ja päätyivät julistamaan, ettei perunan syömisestä ole vaaraa. Mutta Invalidihotellin lähellä oleva alue, jolla he olivat kokeeksi viljelleet sitä, kuului uskonnollisille instituutioille, jotka vastustivat asiaa, minkä vuoksi koeviljelyksestä oli pian luovutettava. Parmentier ei tämän vuoksi luopunut yrityksestään, vaan alkoi tarjota perunaa sisältäviä päivällisiä arvovaltaisille vieraille kuten Benjamin Franklinille ja Antoine Laurent Lavoisier'lle.
Vuonna 1773 Parmentier laati tutkimuksestaan laajennetun version nimellä "Examin chimique de la pomme de terre". Siinä hän selitti, että peruna, jota oli laajalti pidetty vain eläinten rehuna, olikin erityisen hyödyllinen ihmisen ravintona. Hän myös osoitti virheellisiksi ennakkoluulot, joiden mukaan se aiheuttaisi sairauksia tai köyhyttäisi maaperää. Vahvistaakseen sanansa hän hankki hallitukselta käyttöönsä maa-alueen Pariisin ulkopuolelta, Sablonsista nykyisen Neuilly-sur-Seinen alueelta viljelläkseen siellä perunaa. Kuningas Ludvig XVI:n syntymäpäivänä 23. elokuuta 1785 hänen kerrotaan ojentaneen kuninkaalle ja tämän puolisolle Marie Antoinettelle perunan kukkia, joista kuningas kiinnitti kimpun rintapieleensä, ja kuningatar teki niistä seppeleen hiuksilleen. Kun lisäksi juhlapöydässä tarjottiin perunasta valmistettuja ruokia, se tuli hovin keskuudessa nopeasti suosituksi.


title: Antoine-Augustin Parmentier

text: Parmentier'n oli kuitenkin vaikeampi saada myös Pariisin köyhä kansa vakuuttumaan siitä, että peruna voisi pelastaa heidät nälästä. Tämän aikaansaamiseksi hän järjesti Sablonsissa oleville viljelmilleen sotilasvartion, joka kuitenkin oli paikalla vain päivisin, ei öisin.. Tarkoituksena oli saada kansa uskomaan, että näin tarkoin vartioidulla paikalla täytyi olla jotakin erittäin arvokasta. Kun kansa kuitenkin huomasi, että yöllä vartiosto ei ollut paikalla, suuri joukko pariisilaisia käytti tilaisuutta hyväkseen, kävi hakemassa sieltä perunoita ja söi ne, olettaen syyllistyneensä varkauteen, vaikka itse asiassa he tekivät juuri niin kuin Parmentier oli suunnitellutkin.


title: Antoine-Augustin Parmentier

text: Tämän jälkeen perunan käyttö levisi Ranskassa nopeasti..


title: Antoine-Augustin Parmentier

text: Ranskan vallankumouksen alkuaikoina muisto Parmentier'n aikaisemmasta toiminnasta sai hänet jossakin määrin epäsuosioon. Kun Ludvig XVI puolisoineen vuonna 1793 teloitettiin, Parmentier kuitenkin säästyi tältä kohtalolta; päin vastoin häntä alettiin pitää sankarina, koska hänen ansiostaan perunaa oli runsaasti tarjolla aikana, jolloin kaikesta muusta oli puutetta. Peruna julistettiin "vallankumouksen ruoaksi", ja osittain käytännöllisistä, osittain myös symbolisista syistä Pariisissa Tuileries'n puiston laajat koristepuutarhatkin muutettiin perunamaiksi. Vuonna 1796 direktorio nimitti hänet yhdeksi perustamansa Institut de Francen jäsenistä.


title: Antoine-Augustin Parmentier

text:
Parmentier pysytteli aluksi syrjässä hallinnollisista tehtävistään, ja hänet nimitettiin huolehtimaan muonan säilömisestä Ranskan laivastoa varten. Samaan aikaan hän huolehti myös laivakorppujen valmistuksesta. Konsulaattihallinnon aikana hänet nimitettiin Seinen departementin julkisen terveydenhoidon neuvoston johtajaksi sekä myöhemmin (1805 ja 1809) vanhainkotien ja terveydenhuollon yleiseksi inspehtoriksi. Vuonna 1807 julkaistiin kolmas painos hänen laatimastaan farmasian oppikirjasta. Maatalousseura ("Société d'agriculture") lähtetti hänet ja Jean-Baptiste Huzardin Englantiin palauttaakseen näiden maiden
tiedemisten väliset yhteydet.


title: Antoine-Augustin Parmentier

text: Toimiessaan terveydenhoidon yleisenä inspehtorina vuosina 1796–1813 Parmentier sai aikaan, että Ranskassa armeijassa otettiin käyttöön isorokkorokotukset, ja hän vaikutti myös laivaston hygieenisiin oloihin. Vuonna 1800 hän oli myös yksi Ranskan leipurikoulun perustajista. Vuodesta 1803 lähtien hän toimi valtameren rannikon sotaväenosastojen johtavana farmaseuttina. Hänestä tuli Pariisin farmasian seuran ensimmäinen puheenjohtaja heti, kun tämä seura vuonna 1804 perustettiin.


title: Antoine-Augustin Parmentier

text: Monipuolisen tieteellisen toimintansa lisäksi Parmentier vaikutti maatalouden uudistamista ja sitä koskevia lakeja käsittelevillä kirjoituksillaan myös yhteiskunnallisiin oloihin. Hänestä tuli Pariisin maatalousseuran jäsen vuonna 1773 ja Ranskan tiedeakatemian jäsen vuonna 1795.


title: Antoine-Augustin Parmentier

text: Parmentier on haudattu sukuhautaan Pariisin Père-Lachaisen hautausmaalla.


title: Antoine-Augustin Parmentier

text: Parmentier tutki Bordeaux'n akatemian toimeksiannosta myös kastanjaa ja maissia.


title: Antoine-Augustin Parmentier

text: Kun sokerista tuli pula, Parmentier tutki, voitaisiinko sitä valmistaa muistakin kasveista kuin sokeriruo'osta ja kokeili tähän tarkoitukseen viinirypäleitä ja muita sokeripitoisia kasveja. Vuonna 1793 hän keksi myös parannetun teknisen menetelmän, jolla sitä voitiin eristää sokerijuurikkaasta, josta sitä alettiinkin tehdasmaisesti valmistaa vuonna 1801.


title: Antoine-Augustin Parmentier

text: Hän tutki myös menetelmiä jauhojen, viinin ja maitotuotteiden säilömiseksi. Hän suositteli lihan säilömistä kylmässä. Hän toimi myös parantaakseen Nicolas Appertin keksimää menetelmää elintarvikkeiden säilömiseksi suljetuissa tölkeissä.


title: Jari Perkiömäki

text: Jari Perkiömäki (s. 1961 Pori) on suomalainen jazzmuusikko, säveltäjä ja musiikinopettaja, jonka instrumentti on saksofoni. Hän aloitti viisivuotiskauden Taideyliopiston rehtorina joulukuussa 2015.


title: Jari Perkiömäki

text: Perkiömäki valmistui Sibelius-akatemian jazz-osastolta vuonna 1989 ja väitteli tohtoriksi vuonna 2002 ensimmäisenä suomalaisena jazzmusiikin alalta. Hän on toiminut opettajana Sibelius-akatemiassa 1980-luvulta lähtien sekä myöhemmin jazzosaston johtajana ja Sibelius-Akatemian vararehtorina.


title: Jari Perkiömäki

text: Muusikonuransa Perkiömäki aloitti Pori Big Bandissä 1970-luvun lopulla ja on myöhemmin soittanut muun muassa Espoo Big Bandissä sekä UMO Jazz Orchestrassa. Hänellä on myös oma yhtye Jari Perkiömäki Quartet, joka on julkaissut kaksi albumia vuosina 1985 ja 1997. Lisäksi Perkiömäki on toiminut teatterisäveltäjänä. Vuonna 2005 hän sai Suomen Jazzliiton Yrjö-palkinnon.


title: Englannin 1. divisioonan kausi 1891–1892

text: Englannin 1. divisioonan kausi 1891-1892 oli The Football Leaguen neljäs kausi. Mukana oli neljätoista joukkuetta aiemman kahdentoista joukkueen sijasta. Uusina joukkueina olivat mukana yhden vuoden tauon jälkeen Stoke, sekä ensimmäistä kertaa mukana oleva Darwen. Liigan mestaruuden voitti Sunderland.


text: Neljä viimeistä joukkuetta joutuivat uudelleenvalintaan.


text: Seuraavaksi kaudeksi perustettiin 1.divisioonan alle 2.divisioona, samalla lakkautettiin Football Alliance kun siinä pelanneet seurat liittivät The Football Leagueen ja ne muodostivat alemman sarjatason. Seuraavan kauden 1.divisioonassa pelasi 16 joukkuetta, johon valittiin mukaan Football Alliancessa pelanneet The Wednesday, Nottingham Forest ja Newton Heath. Sarjan viimeiseksi jäänyttä Darwenia ei valittu uudelleen ja se pelasi seuraavan kauden 2.divisioonassa.


title: Reijo Porkka

text: Reijo Porkka (s. 1947 Helsinki) on suomalainen valokuvaaja, joka tunnetaan 1970-luvun kuvistaan rock-konserttien ja -festivaalien sekä tanssilavojen esiintyjistä ja yleisöstä.


title: Reijo Porkka

text: Vuonna 1964 vasta 17-vuotias Porkka pääsi oppiin mainosvalokuvaamoon. Seuraavana vuonna hän aloitti kolmivuotiset valokuvausopinnot Ateneumin iltalinjalla. Varusmiespalvelunsa Porkka suoritti pääesikunnan kuvakeskuksessa. Musiikkiharrastuksensa myötä alkoi kuvata harrastuksenaan myös rockmuusikoita esiintymistilanteissa. Vähitellen Porkka solmi suhteita konserttien ja festivaalien järjestäjiin niin, että oli usein ainoa esitystilannetta tallentamaan päästetty valokuvaaja, jolla oli pääsy myös takahuoneisiin ja lehdistötilaisuuksiin. Monet Porkan rock-kuvista ovat julistemaisen graafisia hänen käyttämänsä jyrkkäkontrastisen sävypelkistystekniikan ansiosta.


title: Reijo Porkka

text: Rock-tilaisuuksien lisäksi Porkka kuvasi 1970-luvulla myös tanssilavakulttuuria eri puolilla Suomea. Kimmokkeen tähän Porkka sai perhetuttavaltaan Ilpo Hakasalolta. Kuvista syntyi tuoreeltaan maata kiertänyt valokuvanäyttely ja vuonna 1999 kuvateos "Satumaa".


title: Reijo Porkka

text: Porkan rock-kuvista koottiin vuonna 2007 kuvateos "Korkealta ja kovaa". Hänen kuviaan oli esillä samana vuonna Tennispalatsin näyttelyssä Oi maamme! – Valokuvia Suomesta.


title: Jukkis Uotila

text: Jukkis Uotila (s. 23. elokuuta 1960 Helsinki) on suomalainen jazzmuusikko ja säveltäjä, jonka instrumentteja ovat rummut ja piano. Hän on toiminut Sibelius-Akatemian jazzosaston johtajana vuosina 1986–1993 sekä vuodesta 1994 lähtien professorina.


title: Jukkis Uotila

text: Uotila on urallaan soittanut noin 40:llä albumilla ja tehnyt yhteistyötä useiden nimekkäiden jazzmuusikoiden, kuten Randy Breckerin, Bill Frisellin, Chet Bakerin, Billy Cobhamin ja Toots Thielemansin kanssa. 1980-luvun alussa hän asui neljä vuotta New Yorkissa toimien ammattimuusikkona. Suomen Jazzliiton Yrjö-palkinto Uotilalle myönnettiin 1991. Säveltaiteen valtionpalkinnon hän sai vuonna 2011.


title: José Alves Correia da Silva

text: José Alves Correia da Silva (15. tammikuuta 1872 – 4. joulukuuta 1957) oli portugalilainen roomalaiskatolinen piispa. Hänet vihittiin papiksi Porton hiippakuntaan 5. elokuuta 1894 ja nimitettiin Leirian hiippakunnan johtoon 15. toukokuuta 1920. Piispaksi vihkiminen seurasi 25. heinäkuuta. Pääkonsekraattorina toimi António Barbosa Leão, jota avustivat Manuel Luís Coelho da Silva ja António Antunes. Alves Correia da Silva asetettiin virkaansa 5. elokuuta. Hän toimi Leirian piispana, kunnes kuoli 85 vuoden iässä.


title: Rafael Valdéz Torres

text: Rafael Valdéz Torres (s. 4. marraskuuta 1959 Santiago Tangamandapio) on meksikolainen roomalaiskatolinen piispa. Hänet vihittiin papiksi Zamoran hiippakuntaan 9. helmikuuta 1985 ja nimitettiin Ensenadan hiippakunnan johtoon 21. toukokuuta 2013. Piispaksi vihkiminen seurasi 31. heinäkuuta. Pääkonsekraattorina toimi Christophe Pierre, jota avustivat Rafael Romo Muñoz, José Isidro Guerrero Macías ja Javier Navarro Rodríguez.


title: Josué (jalkapalloilija, 1990)

text: Josué Filipe Soares Pesqueira, yleensä vain Josué, (s. 17. syyskuuta 1990 Ermesinde, Portugali) on portugalilainen jalkapalloilija. Hän edustaa turkkilaista Bursasporia ja on pelipaikaltaan keskikenttäpelaaja.


title: Josué (jalkapalloilija, 1990)

text: Josué liittyi yhdeksänvuotiaana Porton junioriakatemiaan. Hän pelasi ammattilaisuransa ensimmäiset kaksi vuotta lainasopimuksilla portugalilaisissa SC Covilhãssa ja FC Penafielissä sekä alankomaalaisessa VVV-Venlossa.


title: Josué (jalkapalloilija, 1990)

text: Kesällä 2011 Josué vapautettiin sopimuksestaan kasvattajaseuransa kanssa, hänen pelattuaan ainoastaan kaksi virallista ottelua edustusjoukkueessa, joista molemmat Portugalin liigacupissa. Myöhemmin kesällä hän teki sopimuksen portugalilaisen Paços de Ferreiran kanssa. Hän pelasi ensimmäisen ottelunsa maan pääsarjassa 17. syyskuuta 2011 vieraskentällä CD Nacionalia vastaan. Josuélle kertyi tililleen toisella kaudellaan (2012–2013) yhteensä 23 sarjaottelua, joista 18 hän oli avauskokoonpanossa, kun joukkue sijoittui sensaatiomaisesti kolmannelle sijalle sarjakauden päätteeksi. Tämä tiesi joukkueelle myös paikkaa seuraavan kauden 2013–2014 Mestarien liigan play-off -kierrokselle.


title: Josué (jalkapalloilija, 1990)

text: 29. toukokuuta 2013 Josué palasi takaisin kasvattajaseuraansa Portoon ja teki nelivuotisen sopimuksen joukkueen kanssa. Hieman reilu viikkoa myöhemmin Porton uudeksi päävalmentajaksi nimettiin Paços de Ferreirasta tullut Paulo Fonseca. Hän teki ensimmäisen maalinsa uudessa joukkueessaan 19. elokuuta 2013 rangaistuspotkusta Vitória de Setúbalia vastaan.


title: Sonny Heinilä

text: Kari Juhani ”Sonny” Heinilä (s. 31. lokakuuta 1966 Kiukainen) on suomalainen saksofonisti ja huilisti.


title: Sonny Heinilä

text: Hän aloitti musiikkiopintonsa Rauman musiikkiopistossa soittamalla pianoa ja jatkoi myöhemmin Porin Palmgren-konservatoriossa soittiminaan huilu ja saksofoni. Vuonna 1984 Heinilä aloitti opinnot Sibelius-Akatemian jazzosastolla ja opiskeli samaan aikaan säveltämistä yksityisesti Eero Hämeenniemen johdolla.


title: Sonny Heinilä

text: Hänen ensimmäiset yhtyeensä olivat 1980-luvun puolivälissä Pori Big Band sekä myöhemmin Espoo Big Band ja UMO Jazz Orchestra. Lisäksi Heinilä on soittanut muun muassa Edward Vesalan Sound & Fury -yhtyeessä ja toiminut UMO:n kapellimestarina. 2000-luvulla hän on siirtynyt musiikissaan kohti jazzvaikutteista kansan- ja kamarimusiikkia. Suomen Jazzliiton Yrjö-palkinto Heinilälle myönnettiin vuonna 2001.


title: Joseph Suren Gomes

text: Joseph Suren Gomes (s. 14. helmikuuta 1944 Itä-Bengali) on intialainen roomalaiskatolinen piispa. Hänet vihittiin salesiaanien papiksi 21. joulukuuta 1974 ja nimitettiin Krishnagarin hiippakunnan johtoon 17. huhtikuuta 2002. Piispaksi vihkiminen seurasi 31. toukokuuta. Pääkonsekraattorina toimi Lucas Sirkar, jota avustivat Dominic Jala ja Thomas Menamparampil.


title: Joseph Cheng Tsai-fa

text: Joseph Cheng Tsai-fa (, "Zhèng Zàifā"; s. 4. heinäkuuta 1932 Xiamen) on taiwanilainen roomalaiskatolinen arkkipiispa. Hänet vihittiin papiksi 21. joulukuuta 1957 ja nimitettiin Tainanin hiippakunnan johtoon 3. joulukuuta 1990. Piispaksi vihkiminen seurasi 2. helmikuuta 1991. Pääkonsekraattorina toimi Paul Ch'eng Shih-kuang, jota avustivat Joseph Ti-kang ja Paul Shan Kuo-hsi.


title: Joseph Cheng Tsai-fa

text: Cheng Tsai-fa sai 24. tammikuuta 2004 nimityksen Taipein arkkipiispaksi, jona hän toimi, kunnes jäi eläkkeelle 9. marraskuuta 2007.


title: Julian Wojtkowski

text: Julian Andrzej Wojtkowski (s. 31. tammikuuta 1927 Poznań) on puolalainen roomalaiskatolinen piispa. Hänet vihki papiksi Lublinin hiippakuntaan Piotr Kałwa 25. kesäkuuta 1950. Hänet nimitettiin Warmian hiippakunnan vihkipiispaksi sekä Murustagan titulaaripiispaksi 17. elokuuta 1969. Pääkonsekraattorina toimi Stefan Wyszyński, jota avustivat Józef Drzazga ja Jan Władysław Obłąk.


title: Julian Wojtkowski

text: Wojtkowski jäi eläkkeelle vihkipiispan tehtävistä 24. helmikuuta 2004.


title: Victor Manuel Maldonado Barreno

text: Victor Manuel Maldonado Barreno (s. 14. helmikuuta 1927 Alausí) on ecuadorilainen roomalaiskatolinen piispa. Hänet vihittiin fransiskaanien papiksi 29. kesäkuuta 1953 ja nimitettiin Guayaquilin arkkihiippakunnan vihkipiispaksi sekä Ceramussan titulaaripiispaksi 2. helmikuuta 1990. Piispaksi vihkiminen seurasi 3. maaliskuuta. Pääkonsekraattorina toimi Juan Ignacio Larrea Holguín, jota avustivat Bernardino Carlos Guillermo Honorato Echeverría Ruiz ja Luigi Conti.


title: Victor Manuel Maldonado Barreno

text: Maldonado Barreno jäi eläkkeelle vihkipiispan tehtävistä 4. lokakuuta 2003.


title: Senan Louis O’Donnell

text: Senan Louis O'Donnell (s. 24. helmikuuta 1927 Inis Cathaigh) on Nigeriassa toiminut irlantilainen roomalaiskatolinen piispa. Hän kuuluu augustinolaisiin. Hänet vihittiin papiksi 17. heinäkuuta 1955 ja nimitettiin Maidugurin hiippakunnan johtoon 18. syyskuuta 1993. Piispaksi vihkiminen seurasi 28. marraskuuta. Pääkonsekraattorina toimi Patrick Francis Sheehan, jota avustivat Ayo-Maria Atoyebi ja Joseph Sunday Ajomo.


title: Senan Louis O’Donnell

text: O'Donnell jäi eläkkeelle 28. helmikuuta 2003.


title: Patrick Bjorkstrand

text: Patrick Bjorkstrand (s. 1. heinäkuuta 1992 Herning, Tanska) on tanskalainen jääkiekkoilija, joka pelaa SM-liigajoukkue Turun Palloseurassa. Hän on pelipaikaltaan keskushyökkäjä, mutta osaa pelata myös laidassa. Elite Prospects -sivuston mukaan Bjorkstrand on hyvillä käsillä ja pelikäsityksellä varustettu hyökkääjä, jolla on hyvä visio ja ennakointikyky. Hänellä on myös sivuston mukaan myös voitontahtoinen mentaliteetti.


title: Patrick Bjorkstrand

text: Bjorkstrand on kotikaupunkinsa joukkueen Herning IK:n kasvatti. Hän pelasi vain 15-vuotiaana ensimmäiset miesten pelinsä sen kakkosjoukkueessa Tanskan I-divisioonassa. Kaudeksi 2009–2010 Bjorkstrand siirtyi Herning Blue Foxin AL-Bank Ligaen -joukkueeseen, jossa tulokaskausi toi 32 runkosarjaottelussa tehot 4+5=9 ja kymmenessä playoff-ottelussa tehot 1+1=2. Hän voitti kauden päätteeksi pronssia. Kaudella 2010–2011 Bjorkstrandin pistesaldo runkosarjassa nousi 20:een ja kaudella 2011–2012 hän teki AL-Bank Ligaenin yhden kauden piste-ennätyksensä tehoilla 9+25=34. Molemmat kaudet päättyivät Tanskan-mestaruuteen.


title: Patrick Bjorkstrand

text: Kaudeksi 2012–2013 Bjorkstrand siirtyi Ruotsin toiseksi korkeimmalle sarjatasolle HockeyAllsvenskan-joukkue Mora IK:n riveihin. Kaudeksi 2013–2014 hän siirtyi vuoden mittaisella sopimuksella KHL:n kroatialaisjoukkue Medveščak Zagrebiin. Huhtikuussa 2014 Bjorkstrand teki kaksivuotisen jatkosopimuksen joukkueen kanssa.


title: Patrick Bjorkstrand

text: Bjorkstrand edusti Medveščakia kaudella 2014–2015 myös Spengler Cupissa. Helmikuussa 2015 hän siirtyi loppukaudeksi SM-liigajoukkue Saimaan Palloon siirtorajan kynnyksellä. Kaudeksi 2015–2016 Bjorkstrand palasi vuoden mittaisella sopimuksella takaisin Medveščakiin. Hän oli joukkueen toiseksi paras maalintekijä Gilbert Brulén kanssa 13 osumallaan.


title: Patrick Bjorkstrand

text: Kesällä 2016 Bjorkstrand osallistui Los Angeles Kingsin kehitysleirille. Pian tämän jälkeen heinäkuussa hän teki seuran kanssa vuoden mittaisen ja kaksisuuntaisen NHL-sopimuksen. Bjorkstrand pelasi kauden 2016–2017 kuitenkin kokonaan AHL-joukkue Ontario Reignissa, jossa hän teki 42 runkosarja- ja kahdessa playoff-ottelussa tehot 8+4=12.


title: Patrick Bjorkstrand

text: Kaudeksi 2017–2018 Bjorkstrand palasi SM-liigaan ja siirtyi vuoden mittaisella sopimuksella KooKoohon. Hän oli jakoi joukkueen sisäisen syöttöpörssin kärkisijaa Jake Newtonin ja Toni Kähkösen kanssa sekä oli sisäisessä pistepörssissä Michael Keräsen jälkeen toisena tehoilla 14+23=37, kunnes helmikuussa 2018 Bjorkstrandin sopimus purettiin yhteisymmärryksessä taloudellisten syiden vuoksi. Seuraavana päivänä hänen vahvistettiin siirtyvän loppukaudeksi Saksan DEL-liigan Nürnberg Ice Tigersiin.


title: Patrick Bjorkstrand

text: Bjorkstrand palasi kaudeksi 2018–2019 taas SM-liigaan ja siirtyi vuoden mittaisella sopimuksella Turun Palloseuraan. Seuran urheilutoimenjohtaja Antero Niittymäen mukaan hänet hankittiin ensisijaisesti lähinnä paikkaamaan NHL-sopimuksen tehneen Petrus Palmun jättämää aukkoa.


title: Patrick Bjorkstrand

text: Bjorkstrand edusti Tanskaa MM-kilpailuissa vuosina 2013, 2014, 2015 ja 2016, joista vuosien 2014 ja 2015 turnauksissa hänet palkittiin joukkueensa yhtenä kolmesta parhaasta pelaajasta ja vuoden 2014 turnauksessa myös Tanskan vuoden pelaajana. Bjorkstrand pelasi myös Sotšin olympiakisojen 2014 karsinnoissa, mutta Tanska jäi kuitenkin ilman lopullista kisapaikkaa.


title: Patrick Bjorkstrand

text: Bjorkstrand pelasi myös alle 20-vuotiaiden MM-kilpailuissa vuosina 2010, 2011 ja 2012, joista kaksi ensimmäistä turnausta I-divisioonassa. Vuoden 2010 turnauksessa hän jakoi kolmella osumallaan Tanskan sisäisen maalipörssin voiton Nicklas Jensenin kanssa. Tanska voitti A-lohkon hopeaa. Vuoden 2011 turnaus päättyi B-lohkon kultaan ja nousemiseen seuraavaksi vuodeksi pääsarjaan. Bjorkstrand voitti vuoden 2012 turnauksessa tehoilla 1+5=6 Tanskan sisäisen syöttöpörssin ja jakoi sisäisen pistepörssin voiton Jensenin kanssa. Hänet palkittiin yhtenä Tanskan kolmesta parhaasta pelaajasta, mutta joukkue putosi taas seuraavaksi vuodeksi I-divisioonaan.


title: Patrick Bjorkstrand

text: Bjorkstrand pelasi myös alle 18-vuotiaiden I-divisioonan MM-kilpailuissa vuosina 2009 ja 2010. Vuoden 2009 turnaus päättyi B-lohkon hopeaan ja vuoden 2010 turnaus A-lohkon hopeaan.


title: Patrick Bjorkstrand

text: Bjorkstrandin pikkuveli Oliver pelaa NHL-joukkue Columbus Blue Jacketsin organisaatiossa. Veljesten yhdysvaltalainen isä Todd Bjorkstrand on entinen hyökkääjä, joka on sittemmin valmentanut Tanskassa ja Itävallassa.


title: Paul Kim Tchang-ryeol

text: Paul Kim Tchang-ryeol (s. 25. tammikuuta 1927) on eteläkorealainen roomalaiskatolinen piispa. Hänet vihittiin papiksi 22. elokuuta 1953 ja nimitettiin Chejun hiippakunnan johtoon 11. marraskuta 1983. Piispaksi vihkiminen seurasi 6. tammikuuta 1984. Pääkonsekraattorina toimi paavi Johannes Paavali II, jota avustivat Eduardo Martínez Somalo ja Duraisamy Simon Lourdusamy.


title: Paul Kim Tchang-ryeol

text: Kim Tchang-ryeol jäi eläkkeelle 20. heinäkuuta 2002.


title: Megan Romano

text: Megan Romano (s. 2. helmikuuta 1991 St. Petersburg, Florida) on yhdysvaltalainen uimari, jonka päälajeja ovat selkäuinti ja vapaauinti. Hän pitää hallussaan 4 × 100 metrin vapaauinnin sekä lyhyellä radalla 200 metrin ja 4 × 200 metrin vapaauinnin Amerikan ennätyksiä. Romano edustaa yhdysvaltalaista "North Baltimore Aquatic Club"ia, joka tunnetaan parhaiten sen olympialaisiin saakka kehittäneistä urheilijoista, joista kautta aikain viisi on saavuttanut olympiakultaa.


title: Megan Romano

text: Romanon kansainvälisen ammattiuran voidaan katsoa alkaneen vuonna 2011, jolloin hän osallistui ensimmäisiin universiadeihin Shenzhenissä, Kiinassa. Siellä hän voitti neljä mitalia, joista tosin vain yksi oli henkilökohtainen. Yhdysvaltain olympiakarsinnoissa 2012 Romano jäi niukasti vaille olympiapaikkaa sijoittumalla 200 metrin vapaauintifinaalissa seitsemänneksi ja 100 metrin selkäuinnissa kahdeksanneksi, kun kunkin lajin kuusi parasta valittiin.


title: Megan Romano

text: Uinnin lyhyen radan MM-kilpailuissa 2012 Romano voitti jälleen neljä mitalia, samoilta matkoilta kuin vuotta aiemmin. Vuotta 2012 voidaankin pitää hänen parhaanaan, sillä hän oli vasta 21-vuotias, ja MM-mitalit olivat hänelle uran ensimmäiset.


title: Megan Romano

text: Barcelonan MM-kisoissa Romano jatkoi mitaliputkeaan ankkuroimalla Yhdysvaltain joukkueen mestariksi 4 × 100 metrin vapaauintiviestissä. Erityisen voitosta tekee se, että Australia johti viimeiseen vaihtoon tultaessa, mutta Romano löi heidän ankkurinsa lopulta reilulla kymmenyksellä. Lisäksi joukkueen aika 3.32,31 oli uusi Amerikan ennätys. Hän ui ankkuriosuuden Yhdysvaltain kultajoukkueessa myös 4 × 100 metrin sekauintiviestissä.


title: Rod

text: Rod () on vanha pituusmitta. Alun perin yksi "rod" oli 20 jalkaa eli noin 6,1 metriä. Roomalaispohjaiseen mittajärjestelmään siirryttäessä vuonna 1066, "rod" muutettiin tarkoittamaan 16,5 jalan eli noin viiden metrin pituutta.


title: Chain

text: Chain on () on vanha, pituusmitta (noin 20,12 metriä), joka jakaantui sataan renkaaseen (). Yksi "chain" oli 66 "jalkaa" tai 4 "rodia". Kymmenen "chainia" muodosti yhden "furlongin". "Chainia" käytettiin maanmittauksessa vaihtoehtona "rodille".


title: Elisa Kirja

text: Elisa Kirja on suomalainen, Elisa Oyj:n tuottama e-kirja- ja äänikirjapalvelu. Elisa Kirjassa on laajin valikoima suomalaista kirjallisuutta sähköisessä muodossa. Palvelusta saa lisäksi ruotsin-, englannin- ja vironkielistä kirjallisuutta. Teoksia Elisa Kirjassa on yhteensä yli 10 000. Valikoimaan kuuluu monipuolisesti erilaista kirjallisuutta, muun muassa kauno- ja tietokirjallisuutta, runoja, lehtiä ja sarjakuvia.


title: Elisa Kirja

text: Elisa Kirja on perustettu vuonna 2010. Alun perin kyseessä oli pelkästään äänikirjoja tarjoava palvelu. Vuodesta 2011 lähtien siellä on myyty myös e-kirjoja. Vuonna 2012 Elisa Kirjan valikoimaan tuli kuvaäänikirjat, joka on Elisa Kirjan oma formaatti. Kuvaäänikirjoissa yhdistyy kuvitus ja kertojan ääni, ja se on sopiva erityisesti lastenkirjoille.


title: Elisa Kirja

text: Elisa Kirjan tarjontaan kuuluu paljon ilmaisia klassikoita, joita voi ladata vapaasti, koska tekijänoikeudet ovat vanhentuneet. Ilmaisia klassikoita on palvelussa yli 300. Valikoimassa on lisäksi kirjoja, joita saa ainoastaan sähköisessä muodossa tai jotka ovat Elisa Kirjassa yksinoikeudella. Elisa on tiettävästi Suomen suurin e-kirjojen kauppias.


title: Elisa Kirja

text: Elisa Kirjassa myydään EPUB- ja PDF-muodossa olevia kirjoja. Äänikirjat ovat MP3-muodossa. Kaikkia Elisa Kirjasta ostettuja e-kirjoja voi lukea Android- ja Apple-laitteet Elisa Kirja -sovelluksella, Adobe Digital Editions -ohjelmaa käyttäen tietokoneella sekä kaikilla lukulaitteilla, jotka tukevat Adoben DRM-tekniikkaa. Äänikirjoja voi kuunnella myös esimerkiksi MP3-soittimella tai puhelimella. Applen laitteet ovat suosituimpia; noin 70% lukijoista käyttää iPadia.


title: Elisa Kirja

text: Elisa Kirja tarjoaa kirjakauppansa lisäksi e- ja äänikirjojen lukemiseen kehitetyn sovelluksen Android- tai iOS-käyttöjärjestelmää käyttäville laitteille (esimerkiksi Samsungin valmistamille tableteille tai iPhone-älypuhelimille). Elisa Kirja -sovelluksella voi lukea e-kirjoja, kuunnella äänikirjoja ja Android-sovelluksella voi lisäksi ostaa kirjoja suoraan sovelluksella. Windows Phone -älypuhelimille on saatavilla äänikirjasovellus, jolla ei kuitenkaan voi lukea e-kirjoja. Sovellus toimii käyttäjän kirjahyllynä, joka kulkee mukana kaikkialle. Sovelluksen voi ladata ilmaiseksi Google Play -kaupasta tai App Storesta.


title: Elisa Kirja

text: Keväällä 2013 Elisa Kirja julkisti uuden omakustannepalvelun. Kirjoita itse -palvelun kautta kuka tahansa voi julkaista oman kirjallisen teoksensa sähköisessä muodossa ilmaiseksi. Elisa Kirja ottaa vastaan kaiken tyylisiä teoksia ja julkaisee kaikki käsikirjoitukset, jotka eivät ole esimerkiksi laittomia tai herjaavia, kenenkään kunniaa, yksityisyyttä tai oikeuksia loukkaavaa, ja johon kirjailijalla on kaikki oikeudet.


title: Magda Linette

text: Magda Linette (s. 12. helmikuuta 1992 Poznań) on puolalainen tennispelaaja. Parhaimmillaan hän on ollut kaksinpelissä WTA-listan sijalla 55 helmikuussa 2018 ja nelinpelissä sijalla 95 heinäkuussa 2015. Hän on voittanut urallaan 11 ITF-turnausta kaksinpelissä ja kahdeksan nelinpelissä.


title: Magda Linette

text: Heinäkuussa 2013 Linette pääsi WTA-turnauksen välieriin Bakun turnauksessa. Välierässä hän hävisi Shahar Pe'erille.


title: Holiday (kappale)

text: Holiday on yhdysvaltalaisen poplaulajan Madonnan kappale hänen debyyttialbumiltaan "Madonnalta". Sen julkaisi singlenä Sire Records 7. syyskuuta 1983 ja se ilmestyi myös remiksattuna vuoden 1987 "You Can Dance" -albumilla sekä vuoden 1990 "The Immaculate Collection" -albumilla. Kappale julkaistiin alkuperäisessä muodossaan myös artistin vuonna 2009 julkaistulla "Celebration"-kokoelma-albumilla. Curtis Hudson ja Lisa Stevens Pure Energystä sanoittivat kappaleen, ja sen luovutti Madonnalle hänen tuottajansa John ”Jellybean” Benitez, kun hän oli etsimässä Madonnan debyyttialbumille potentiaalista hittikappaletta. Kappaleen hyväksymisen jälkeen hän ja Jellybean työskentelivät sen parissa ja muuttivat sen sävellystä lisäämällä siihen kaverinsa Fred Zarrin esittämän pianosoolon.


title: Holiday (kappale)

text: Kappaleesta tuli menestys, sillä se oli Madonnan ensimmäinen single, joka pääsi Billboard Hot 100 -listan kahdenkymmenen parhaan joukkoon. Se pääsi myös Billboardin tanssikappalelistan kärkeen ja oli maailmanlaajuinen menestys päästen kymmenen ja neljänkymmenen parhaan joukkoon monissa Euroopan maissa.


title: Holiday (kappale)

text: Madonna on esittänyt ”Holidayn” monilla kiertueillaan, viimeksi MDNA Tourilla. Kappale on yleensä konsertin päätöskappaleena. Lukuisat artistit ovat julkaisseet kappaleesta cover-versioita, ja se on ollut myös monien television komediasarjojen kuten "Will & Gracen" soundtrackillä.


title: Holiday (kappale)

text:
US / EU 7″ single
EU 12″ single
UK 7″ single
UK 12″ single
UK 7″ / 12″ picture disc / Cassette single (1991)


title: Holiday (kappale)

text:
UK 12″ single (1991)
UK cassette / CD: The Holiday Collection (1991)
Germany 12″ / CD / UK CD single (1995)


title: Polttovenehautaus

text: Polttovenehautaus on polttohautaamisen muoto, jossa vainaja asetettiin puuveneeseen hauta-antimineen ja poltettiin roviolla. Palamattomat esineet, tuhka ja jäljelle jääneet haudattiin esimerkiksi maakuoppaan tai polttokenttäkalmiston kivien sekaan. Polttovenehautauksia tehtiin Itämeren rannikoiden yhteisöissä rautakaudella, erityisesti merovingi- ja viikinkiaikana eli noin 550–1000 jaa. Samaan aikaan esiintyi harvemmin myös veneessä hautaamista, jolloin vainajaa ei poltettu.


title: Polttovenehautaus

text: Polttovenehautauksessa käytettiin puista ”arkkua”, mikä periytynee jo kivikaudelta, varmasti ainakin pronssikaudelta. Silloin hautaamisessa käytettiin kahta ruuhta, jotka asetettiin maakuoppaan reunat vastakkain kuin arkku. Vainaja ja hauta-antimet asetettiin ruuhiin ja ne peitettiin maalla. Koska puurakenteet säilyvät huonosti, tällaisesta hautauksesta on vähän tietoja. Sen sijaan myöhäisemmästä rautakautisista venehautaustraditioista on säilynyt paljon esimerkkejä.


title: Polttovenehautaus

text: Vanhimmat venehautaukset ajoitetaan Bornholmin saarelle 300-luvulle jaa., eli roomalaiselle rautakaudelle. Niitä on löydetty vielä merovingi- ("vendeltid" ) ja viikinkiajan loppuun asti 1000-luvulle jaa. Näissä hautauksissa vainaja asetettiin avoveneeseen, jonne laitettiin mukaan vainajan henkilökohtaisia tavaroita, ravintoa, mahdollisesti aseistusta, hevonen, koira tai kotieläimiä. Tämän jälkeen vene poltettiin. Tuhkat saatettiin peittää polttamispaikalle, tai sitten ne lakaistiin kasaan ja vietiin kalmistoon. Polttovenehautauksesta jää yleensä paljon jäänteitä: tuhkaa, luunpalasia, hampaita ja erilaisia metalliesineitä, kuten koruja, veitsiä ja aseita. Veneestä jäi tuhkaan myös runsaasti niittejä ja nauloja, 50-500 kappaletta. Rautaniittejä alettiin käyttää vasta vendel- ja viikinkiajalla. Vainaja saatettiin joskus haudata veneineen myös ruumishautana. Tämä tapa oli kuitenkin harvinainen, joten se oli ehkä varattu vain yhteisön korkea-arvoisille jäsenille.


title: Polttovenehautaus

text: Ruotsissa tunnetaan 116 venehautausta, joista 56 on polttohautauksia ja 60 on ruumishautauksia. Ruotsalaisen polttovenehautatulkinnan mukaan niittejä tulee löytyä vähintään 100, jotta polttohautausta pidetään venehautauksena. Jos niittejä on vähemmän, ne voivat olla peräisin myös arkusta tai kärryistä. Norjasta tunnetaan paljon polttovenehautauksia, erityisesti Oslon ympäristöstä ja Nordfjordista. Siellä harrastettiin eniten Pohjolassa myös polttamattomia venehautauksia.


title: Polttovenehautaus

text: Suomessa löydetyt venehautaukset ovat kaikki yhtä lukuun ottamatta olleet polttovenehautauksia. Tähän on kaksi syytä. Ensinnäkin ruumishautaamista ei ole harjoitettu Suomessa kovinkaan yleisesti, ja toiseksi polttamaton venehautaus lahoaa ja multaantuu nopeasti Suomen happamassa maaperässä. Harvat venehaudat ovat jääneet helposti huomaamatta, koska veneestä on jäänyt jäljelle vain niitit ja nekin ovat levinneet harvakseltaan veneenlaajuiselle alueelle. Ainoastaan polttokenttäkalmistoista on löytynyt yhdessä ryppäässä niin paljon niittejä, että hautausta voi perustellusti väittää polttovenehautaukseksi. Pienen, limilautaisen veneen rakentamiseen on tarvittu vähintään 100 niittiä. Kuitenkin jo 50 niittiä voidaan hyväksyä todisteeksi veneestä silloin, kun tuhkat ja niitit on heitetty polttokenttään kivien joukkoon ja kalmistosta pystytään tutkimaan vain osa. Niittien tulee kuitenkin olla oikean pituisia ja mallisia.


title: Polttovenehautaus

text: Vuoteen 1992 mennessä Suomesta oli löydetty kaikkiaan 36 venehautausta. Ne ajoittuvat merovingiajan alusta viikinkiajan loppuun. Aurajokilaaksossa ja Raisiossa niitä oli 12, Kalannissa 2, Halikossa 1, Perniössä 2 (Yliskylän venehauta) ja Karjaalla 2, Tampereella, Huittisissa ja Kokemäellä kussakin 1, Isossakyrössä 2, Vähässäkyrössä 2 (Kaavontönkän venehauta) ja Ahvenanmaalla 10. Merovingiajalle kuuluvat venehautakalmistot ovat Perniön Yliskylä (550-luku, 900 niittiä), Karjaan Storåkerkullen (noin 600 jaa.), Isokyrön Pukkila (kypärä), Vähäkyrön Kaavontönkkä ja Kalannin Kalmumäki. Viikinkiajalle kuuluvat Kalannin Pietilä (800-luvun alku), Kaarinan Ristimäki I (770 niittiä), Saltvikin Kvarnbacken, Kaarinan Ristimäki (n. 800 jaa.) ja Liedon Ylipää. Arkeologian harrastajat löysivät syksyllä 2011 Kymijoen läntisen deltan alueelta Ahvenkoskelta viikinkiaikaisen polttohaudan, jonka luumateriaalista tehty AMS-hiukkaskiihdytinajoitus osoittaa vuosia 775–980.


title: Polttovenehautaus

text: Saarenmaan kalmistoissa käytettiin 900-luvulla halkaisijaltaan muutaman metrin kivikehiä, joiden sisälle vainajan tuhkat ja muut polttohautauksen jäänteet sijoitettiin. Näistä kalmistoista on löytynyt myös veneen niittejä. Muualla Viron rannikkoseudulla polttokenttäkalmistot olivat epämääräisiä kivikenttiä, jonne polttohautauksen jäänteet heitettiin. Samoin kuin Saarenmaalla, joukossa oli myös paljon veneen niittejä. Esimerkkejä polttovenehautauksista ovat Lagedi hauta XII (600-luku jaa., 146 niittiä), Aseri (600-luku), Rae ja Proosan tarhakalmisto..


title: Polttovenehautaus

text: Olhavajoen viikinkiaikaiset venehautaukset ovat Plankun kalmistossa skandinaavisia, mutta muut varjagivaikutteisesti slaavilaisia. Ranskasta Bretagnen rannikolta löytyi jo vuonna 1906 polttovenehauta Groixin saarelta. Kummusta paljastui aikuisen ja nuoren pojan poltetut jäänteet. Hauta-antimet olivat skandinaaviset, ja haudasta löytyi kulta-, pronssi- ja rautaesineitä, aseita ja uhrattuja eläimiä, joista suurin oli hevonen.


title: Polttovenehautaus

text: Kansanrunossa kuvataan, miten vainaja on poltettu ja rovionjäännökset kätketty maahan:


title: Polttovenehautaus

text: Vainajia on myös lähetetty veneissä vesille, esimerkiksi Vienanjokeen. On ehkä uskottu, että kun Vienanmeri on kuljettanut veneet pohjoiseen, siellä on sijainnut reitti Tuonelaan. Polttamalla vainajan henki vapautettiin kuitenkin nopeammin kuin maatumalla. Veneen tarkoitus lienee ollut samantapainen kuin muillakin hauta-antimilla. Se seurasi poltettuna vainajaa, joka saattoi matkustaa sillä Tuonelaan. Toisaalta veneelle on voinut olla käytännöllisiäkin syitä, sillä se oli hyvä polttoalusta vainajan tuhkaamisessa. Tähän viittaa se, että vene käännettiin nurin vainajan suojaksi. Lahoavia veneitä saattoi myös olla helposti saatavilla tähän tarkoitukseen.


title: Polttovenehautaus

text: Keskiaikaiset arabilähteet kuvaavat useassakin tekstissä veneillä liikkuneiden kauppiaiden tai päälliköiden hautausrituaaleja. Ibn Rušd mainitsee, kuinka päällikkö haudattiin veneessä talomaiseen kammioon vaatteet, korut, aseet, tarvekalut, vaimo tai palvelija mukanaan. Al-Masudi kertoo matkakertomuksessaan, kuinka myös vaimo haudattiin tavallisesti miehensä mukana. Ibn Miskawayh mainitsee myös vaimon hautaamisen yhdessä miehensä ja hauta-antimien kanssa. Kaikissa tapauksissa hautarakennelmat lopulta poltettiin.


title: Barbara Winckelmann

text: Ulrika Barbara Winckelmann, o. s. "von Wendt" (27. marraskuuta 1920 Helsinki – 16. syyskuuta 2009 Porvoo) oli suomenruotsalainen kirjailija.


title: Barbara Winckelmann

text: Winckelmann työskenteli mainospiirtäjänä ja asui Porvoon Emäsalossa. Hän oli Suomi-Filmin palveluksessa 1942–1947.


title: Barbara Winckelmann

text: Winckelmann julkaisi esikoisteoksensa, romaanin "Farväl, Julie", vuonna 1961. Hänen tunnetuin teoksensa on viisiosainen Helsinkiin sijoittuva historiallinen romaanisarja ("Din vredes dag", "Bortom gryningen", "Kejsarstaden", "Stenslottet" ja "Stad i uppror"), joka ilmestyi 1977–1986. Åke Lindman ohjasi romaanista "Din vredes dag" vuonna 1991 televisiosarjan "Vihan päivät" ("Din vredes dag"). Sarjan tapahtumat sijoittuvat pikkuvihan aikaiseen Helsinkiin.


title: Tadeja Majerič

text: Tadeja Majerič (s. 31. elokuuta 1990 Maribor) on slovenialainen tennispelaaja. Parhaimmillaan hän on ollut kaksinpelissä WTA-listan sijalla 111 marraskuussa 2013. Hän on voittanut urallaan kuusi ITF-turnausta kaksinpelissä ja yhden nelinpelissä.


title: Tadeja Majerič

text: Heinäkuussa 2013 Majerič pääsi WTA-turnauksen puolivälieriin Bakun turnauksessa. Puolivälierässä hän hävisi Shahar Pe'erille. Tammikuussa 2014 Konjuh osallistui ensimmäisen kerran Grand Slam -turnauksen pääsarjaan Australian avoimissa, jossa hän hävisi kuitenkin avauskierroksen ottelunsa.


title: Gazelle

text: Gazelle tarkoittaa seuraavia asioita:


title: Coll

text: Coll on muun muassa seuraavien henkilöiden sukunimi:


title: Kurt West

text: Kurt West (25. heinäkuuta 1923 – 22. syyskuuta 2007 Pietarsaari) oli suomenruotsalainen sotakirjailija.


title: Kurt West

text: West palveli jatkosodan aikana JR 61:ssa ensin Syvärillä 1942–1944 ja sitten kesällä 1944 Karjalankannaksella jossa hän osallistui muun muassa Tienhaaran taisteluun.


title: Abergelen onnettomuus

text: Abergelen onnettomuus oli junaonnettomuus, joka sattui 20. elokuuta 1868 lähellä Walesin Abergeleä. Se oli Ison-Britannian ensimmäinen vakava raideonnettomuus. Onnettomuudessa menehtyi 33 ihmistä.


title: Abergelen onnettomuus

text: London & North Western-yhtiön "The Irish Mail"-postijuna lähti Lontoon Eustonin asemalta kello 7.30 kohti Pohjois-Irlannin Holyheadia. Otettuaan muutaman matkustajavaunun Chesteristä sillä oli mukanaan neljä ensimmäisen ja toisen luokan vaunua matkustajille ja kaksi postivaunua kuljetettaville posteille ja postityöntekijöille. Junan oli tarkoitus oli jättää matkustajat ja posti kuljettavaksi "Holyhead"-lautalla meren yli. Kuljettajana toimi Arthur Thompson.


title: Abergelen onnettomuus

text: Samalla Llanddulasissa pääraiteelta järjestettiin rahtijunan vaunuja uudelleen pistoraiteelle. Jarruvaunu piti pääraiteelle väliaikaisesti jätettyjä vaunuja paikallaan jyrkällä rinteellä. Kahdessa vaunussa oli 50 tynnyriä petrolia. Pistoraiteelle sijoitetut vaunut kuitenkin lähtivät liikkeelle osuen pääraiteen vaunuihin saaden jarruvaunun luiskahtamaan paikoiltaan ja pääraiteen vaunut vierimään mäkeä alas.


title: Abergelen onnettomuus

text: Postijunan kuljettaja ei saanut varoitusta lähestyvistä vaunuista, koska Abergelen ja Llanddulasin väliltä puuttuivat sähkölennätinyhteys. Kuljettaja ei voinut myöskään nähdä niitä mutkikkaan rantavallin takia. Huomattuaan ne hän yritti peruutusvaihteella välttää vakavan onnettomuuden. Noin kello 12.50 vaunut ja juna törmäsivät toisiinsa ja rahtivaunujen petroli räjähti. Lähellä olleen louhoksen työntekijät yrittivät sammuttaa syntynyttä tulipaloa merivedellä. 33 ihmistä kuoli törmäyksessä ja tulipalossa, mutta heistä vain kolme kyettiin tunnistamaan liekkien aiheuttamien vaurioiden jälkeen.


title: Abergelen onnettomuus

text: Tapahtumien seurauksena Ison-Britannian kauppaministeriö asetti lukuisia uusia turvallisuustoimenpiteitä. Pakolliseksi tuli muun muassa sähkölennätinyhteydet asemien välille.


title: Alexander Hacks

text: Alexander Hacks (n. 1705 Turku – 1. kesäkuuta 1740 Turku) oli suomalainen asianajaja ja ruotsin kielellä kirjoittanut runoilija.


title: Alexander Hacks

text: Hacksin vanhemmat olivat tulliylitarkastaja Johan Hacks (k. 1735) ja hänen toinen puolisonsa Margareta Wärdh. Hacks pääsi ylioppilaaksi 1722. Hän toimi Turun hovioikeudessa auskultanttina ja asianajajana.


title: Alexander Hacks

text: Hacks kirjoitti ruotsin kielellä tilapäisrunoutta. Näissä runoissaan hän kuvasi humoristiseen sävyyn tunnettuja turkulaisia käyttäen parodioivaa suomen ja ruotsin sekakieltä. Runoja julkaistiin kahdessa kokoelmassa vuosina 1732 ja 1735 nimellä "Eskolagubbens visor". Runot olivat hyvin suosittuja Suomessa ja niistä otettiin uusi painos vielä 1887.


title: Alexander Hacks

text: Hacks oli naimisissa vuodesta 1739 Margareta Helena Rosenmüllerin kanssa.


title: Hadash

text: Hadash ("HaHazit HaDemokratit LeShalom VeLeShivion", hepr. "החזית הדמוקרטית לשלום ולשוויון", arab. "الجبهة الديمقراطية للسلام والمساواة") on israelilainen vihervasemmistolainen puolue. Hadashin sisällä toimii itsenäisenä organisaationa vuonna 1965 perustettu Israelin kommunistinen puolue Maki.


title: Hadash

text: Vuonna 1977 perustetulla puolueella on neljä paikkaa maan parlamentissa Knessetissä. Hadashin kansanedustajista kolme on Israelin arabeja.


title: Alleenit

text: Alleenit ovat orgaanisia yhdisteitä, joissa yhdestä hiiliatomista lähtee kaksi kaksoissidosta kahteen muuhun hiiliatomiin. Alleenit ovat täten dieenejä, joiden kaksoisidos on kumuloitunut. Yksinkertaisinta alleenia propadieeniä kutsutaan usein alleeniksi.


title: Alleenit

text: Alleenien keskimmäinen hiiliatomi on sp-hybridisoitunut ja sen viereiset terminaaliset hiiliatomit ovat sp-hybridisoituneita. Keskimmäisestä hiiliatomista lähtee kaksi π- ja kaksi σ-sidosta. Nämä π-sidokset ovat kohtisuorassa toisiaan vastaan ja kumpikin näistä sidoksista yhdistyy vierekkäisten hiilatomien p-orbitaalien kanssa. Tämä pakottaa terminaalisten hiiliatomien p-orbitaalit kohtisuoraan asemaan toisiaan vastaan. Tämän vuoksi, jos kummankin terminaalisen hiiliatomin substituentit ovat erilaisia, ei yhdisteellä ole symmetriatasoa ja tällaiset alleenit ovat optisesti aktiivisia.


title: Alleenit

text: Alleeneja voidaan valmistaa usealla tavalla. Syklopropylideenit reagoivat organolitiumyhdisteiden kanssa, siten, että niiden rengasrakenne avautuu ja muodostuu alleeneja. Muita tapoja valmistaa alleeneja ovat propargyylihalidien reaktio Grignardin reagenssien tai organokupraattien kanssa, organometalliyhdisteiden ja prapargyyliestereiden välisellä reaktiolla tai fosfoniumylidien ja hiilidioksidin välisellä reaktiolla. Yksi yleisesti käytetty tapa on myös 2,3-dihaloalk-1-eenien dehalogenointi sinkin avulla.


title: Alleenit

text: Alleeneille tapahtuu elektrofiilien additioreaktioita. Esimerkiksi vetyhalogenidien reaktioissa voisi protonoitua, joko keskimmäinen sp-hybridisoitunut hiili, mikä johtaisia allyyliseen karbokationiin, tai jompikumpi sp-hybridisoituineista hiiliatomeista, mikä johtaa vinyyliseen karbokationiin. Vinyylistä karbokationia stabiloi resonanssi, minkä vuoksi elektrofiilisessä additiossa ensimmäisessä vaiheessa protonoituu sp-hybridisoitunut hiili ja elektrofiili liittyy sp-hybridisoituneeseen hiileen. Näin reagoivat vetyhalogenidien lisäksi myös muun muassa elohopea(II)suolat, jolloin muodostuu organoelohopeayhdisteitä ja happojen vesiliuokset, jolloin muodostuu ketoneja.


title: Alleenit

text: Alleenit voidaan pelkistää alkaaneiksi. Jos pelkistimenä käytetään natriumin ammoniakkiliuosta, di-isobutyylialumiinihydridiä tai vedytystä Wilkinsonin katalyyttiä käyttämällä pelkistyy vain toinen kaksoissidoksista ja muodostuu alkeeneja.


title: Alleenit

text: Siirtymämetallikatalysoidut alleenien reaktiot hiilidioksidin kanssa johtavat hyödyllisiin akryylihappojohdannaisiin tai laktoneihin.


title: Elysium (elokuva)

text: Elysium on vuonna 2013 ensi-iltansa saanut tieteiselokuva, jonka on ohjannut Neill Blomkamp. Elokuvan pääosissa ovat Matt Damon ja Jodie Foster.


title: Elysium (elokuva)

text: Elokuva sijoittuu vuoteen 2154, jolloin Maa on ylikansoitettu ja pahoin saastunut. Rikas eliitti asuu Maata kiertävällä Elysium-avaruusasemalla, mutta köyhä enemmistö asuu kurjuudessa Maan päällä.


title: Elysium (elokuva)

text: Maxin (Matt Damon) jouduttua säteilyonnettomuuteen työpaikallaan hänellä on elinaikaa jäljellä vähän. Ainoa parannuskeino on Elysiumissa, jonne Max päättää pyrkiä keinolla millä tahansa. Maxin täytyy hankkia data, jolla rikollispomo saisi käsiinsä erään tehtailijan omaisuuden. Taloustiedon sijasta kyse onkin datasta, jolla Elysiumin turvallisuuspäällikkö (Jodie Foster) pyrkii kaappaamaan vallan.


title: Marjaana Väre

text: Marjaana Väre (s. 10. tammikuuta 1967 Helsinki) on suomalainen vammaisurheilija.


title: Marjaana Väre

text: Hän on osallistunut paralympialaisiin vuosina 1992, 1996, 2004 ja 2008. Vuosien 1992 ja 1996 kisoissa Väre kilpaili uinnissa, vuosina 2000 ja 2004 keihäänheitossa. Vuonna 2000 hän osallistui myös kiekonheittoon. Väre voitti kultaa naisten keihäänheiton F42-46-luokassa Ateenan kisoissa 2004.


title: Pertti Jokivuori

text: Pertti Jokivuori (s. 1962) on Jyväskylän yliopistosta valmistunut sosiologi. Hän työskentelee Jyväskylän yliopiston Yhteiskuntatieteiden ja filosofian laitoksella yliopistonlehtorina. Jokivuoren opetuksen painopiste on kvantitatiivisissa menetelmissä. Julkaisutoiminta on käsittänyt kirjoja, tutkimusraportteja, artikkeleita ja oppimateriaalia, muun muassa teokset "Sosiologian perusteet", "Kuoleman salasuus", "Eroksen aika", "Määrällisiä tarinoita - monimuuttujamentelmien käyttö ja tulkinta" ja "Klassinen sosiologia ja moderni maailma". Jokivuoren lisensiaatin tutkielma oli "Millaisia ovat ammattiyhdistysktiivit?" (Kampus-kirja 1997) ja väitöskirja "Sitoutuminen työorganisaatioon ja ammattijärjestöön - kilpailevia vai täydentäviä?" (Jyväskylä Studies in Education, Psychology and Social Research 206. Jyväskylä University Printing House, Jyväskylä 2002).


title: Pertti Jokivuori

text: Jokivuori kirjoitti ylioppilaaksi Voikkaan lukiosta. Hän aloitti opiskelun Jyväskylässä 1983 ja valmistui maisteriksi 1990. Hän väitteli vuonna 2002. Vuodesta 2008 lähtien Jokivuori on toiminut yliopistonlehtorina Jyväskylän yliopiston Yhteiskuntatieteiden ja filosofian laitoksella.


title: Pertti Jokivuori

text: Opetustyön ohella hän toimii myös tutkijana. Jokivuoren tutkimusteemat ovat liittyneet työelämän suhteisiin, paikalliseen sopimiseen, ammattijärjestö- ja organisaatiositoutumiseen sekä luottamukseen ja sosiaaliseen pääomaan. Työelämäsuhteita käsittelevä tutkimus on vienyt Jokivuoren kansainvälisiin tehtäviin. Syyskuusta 1997 kevääseen 2007 asti hän toimi vakituisena avustajana Lontoossa 12 kertaa vuodessa ilmestyvässä European Industrial Relations Review'ssä. Maaliskuusta 2006 lähtien Jokivuori on työskennellyt Dublinissa sijaitsevan EU:n erillisviraston European Foundatation for the Improvement of Living and Working Conditions:in palveluksessa. Jokivuori on European Industrial Relations Observatory'n (EIRO) verkoston Suomen vastaava. Jokivuoren työhön EIRO:ssa kuuluu muun muassa vertailututkimusten (Comparative Analyses Research ja Representativeness Studies) Suomen aineiston ja materiaalin työstäminen ja toimittaminen.


title: Gabbar Singh

text: Gabbar Singh () on vuonna 2012 ilmestynyt Harish Shankarin ohjaama intialainen toimintaelokuva. Elokuvan pääosarooleissa esiintyvät Pawan Kalyan ja Shruti Haasan. "Gabbar Singh" on telugunkielinen versiointi vuoden 2010 hindinkielisestä elokuvasta "Dabangg". Elokuvan musiikin on säveltänyt Devi Sri Prasad.


title: Gabbar Singh

text: "Gabbar Singh" oli taloudellinen menestys ja se rikkoi joitakin "Magadheeran" (2009) asettamia telugunkielisen elokuvateollisuuden ennätyksiä.


title: Gabbar Singh

text: Elokuva sai telugunkielisten elokuvien sarjassa kolme Filmfare Awards South -palkintoa: parhaasta miespääosasta (Pawan Kalyan), parhaasta musiikista (Devi Sri Prasad) ja parhaasta mieslaulajasta (Vaddepalli Srinivas kappaleessa ”Pilla”).


title: Gabbar Singh

text: Elokuvan musiikin on säveltänyt Devi Sri Prasad. Soundtrack-albumi julkaistiin 15. huhtikuuta 2012 Hyderabadissa järjestetyssä julkaisutilaisuudessa.


title: Gabbar Singh

text: Elokuvan jatko-osa "Sardaar Gabbar Singh" ilmestyy huhtikuussa 2016.


title: Arena Corinthians

text: Arena Corinthians on jalkapallostadion São Paulon kaupungissa. Areena valmistui vuonna 2014. Stadion oli yksi jalkapallon vuoden 2014 MM-kilpailujen ottelupaikoista, ja siellä pelattiin muun muassa turnauksen avausottelu. Maailmanmestaruuskisojen jälkeen jalkapalloseura Corinthians pelaa kotiottelunsa siellä.


title: Uimahyppyjen Euroopan-mestaruuskilpailut 2013

text: Uimahyppyjen Euroopan-mestaruuskilpailut järjestettiin vuonna 2013 kolmannen kerran itsenäisinä kilpailuina. Kilpailut käytiin Saksan Rostockissa 18.–23. kesäkuuta. Kilpailujen järjestäjänä toimi Euroopan uimaliitto LEN ja niihin osallistui sata urheilijaa 19 maasta. Kisojen mitalitilaston voitti ensimmäistä kertaa Ukraina neljällä kullalla, yhdellä hopealla ja kahdella pronssilla. Eniten mitaleita keräsi Venäjä.


text:
Tulokset:
      Isäntämaa


title: Panttivanki (elokuva)

text: Panttivanki voi tarkoittaa seuraavia elokuvia:


title: Ukkokukkajäärä

text: Ukkokukkajäärä ("Macroleptura thoracica") on harvinainen sarvijääriin kuuluva kovakuoriaislaji. Suomen lajiston kansallisessa uhanalaisarvioinnissa 2010 se on luokiteltu äärimmäisen uhanalaiseksi (CR).


title: Ukkokukkajäärä

text: Ukkokukkajäärä on rotevarakenteinen ja 18–27 mm pituudellaan kookas sarvijäärälaji. Sukupuolet eroavat ulkonäöltään toisistaan. Pää ja tuntosarvet ovat molemmilla sukupuolilla mustat ja etuselkä rusehtavan punainen. Etuselän etu- ja takareunassa on ohut, musta reunus ja sen takanurkat ovat terävät. Koiraalla peitinsiivet ovat rusehtavan punaiset, mutta naaraalla täysin mustat.


title: Ukkokukkajäärä

text: Lajin koiras muistuttaa paljon rusokukkajäärän ("Anoplodera rubra") naarasta. Naarasta ei voi sekoittaa muihin suomalaisiin lajeihin.


title: Ukkokukkajäärä

text: Eurooppalaisittain ukkokukkajäärä on varsin itäinen laji. Levinneisyysalueen länsireuna ulottuu Etelä-Suomesta Baltian kautta Puolan Białowiezan metsään ja paikoin Balkanille. Suomessa ukkokukkajäärästä on useita 1800-luvulla tehtyjä havaintoja Etelä-Suomesta, mutta viimeisin havainto on Mäntsälästä vuodelta 1986. Itäisimmillään lajia tavataan Koreasta ja Japanista. Nykyisin Suomea lähimmät vakituiset esiintymisalueet löytyvät Virosta sekä Venäjän Karjalassa Kivatsun luonnonpuistosta.


title: Ukkokukkajäärä

text: Lajin elintavat tunnetaan varsin heikosti, eikä suomalaisten yksilöiden löytöpaikoista ole erityisemmin tietoa. Esiintymispaikan tulee olla vanha metsä, jossa on paljon vanhoja, kuolleita tai kuolevia haapoja. Ulkomailla kuoriaiset elävät luultavasti toukkien elinpaikkoina toimivien tukevien, pystyynkuolleiden puiden rungoilla käyden satunnaisesti kukilla. Pohjois-Euroopassa toukkien ravintopuu on haapa, mutta etelämpänä pääravintokasvi on pyökki ja lajia on tavattu myös muilta lehtipuilta.


title: Ukkokukkajäärä

text: Toukkakehitys kestää kolmesta neljään vuotta. Todennäköisesti toukan syömäjälki on vain muutaman senttimetrin syvyydessä puun pituussuuntaan koverrettu käytävä. Jopa senttimetrin läpimittainen ulostuloaukko on samantapainen kuin haavantuhoojalla ("Lamellocossus terebra"), mutta jääräntoukkien käytävät ovat puupurun täyttämiä, toisin kuin haavantuhoojan puhtaat käytävät.


title: Ukkokukkajäärä

text: Suomessa ukkokukkajäärä on kahdessa viimeisimmässä uhanalaisluokituksessa vuosilta 2000 ja 2010 luokiteltu äärimmäisen uhanalaiseksi, mutta todellisuudessa se saattaa olla jo hävinnyt.


title: Kuristusläppä

text: Kuristusläppä (kuristinläppä, kuristusventtiili, usein myös ”ryyppy” tai rikastin) on venttiili, jolla voi kuristaa moottoriin menevää ilmavirtaa pienemmäksi. Tällöin polttoaineen osuus moottoriin menevässä polttoaine-ilma-seoksessa kasvaa, mikä helpottaa käynnistymistä moottorin ollessa kylmä, mutta tuottaa tehottomampaa ja epäpuhtaampaa palamista.


title: Kuristusläppä

text: Uudemmissa autoissa ja nelitahtimoottoreissa kuristusläppä on usein automaattinen tai korvattu toisenlaisella kylmäkäynnistyspiirillä. Mopoissa ja muissa kaksitahtimoottoreissa kuritusläppää säädellään usein vaijerin ja vivun avulla.


title: Benjamin Dyster

text: Benjamin Dyster (k. 29. elokuuta 1730 Tukholma) oli suomalaissyntyinen seikkailija joka esiintyi 1724 Ruotsissa kuningas Kaarle XII:ta ja yritti nostaa Taalainmaan talonpoikia kapinaan.


title: Benjamin Dyster

text: Dysterin isä Kaarle Dyster toimi kruunun nimismiehenä ja perhe asui Lappeenrannan Tyysterniemessä sijainneella maatilallaan vuosina 1688–1700. Dyster kävi koulua Lappeenrannassa ja meni sitten Viipuriin kultasepän oppiin. Hän meni sotapalvelukseen Suuren Pohjan sodan aikana, palveli aliupseerina eräässä suomalaisrykmentissä ja joutui venäläisten vangiksi. Oman kertomuksensa mukaan Dyster pääsi pakenemaan vankeudesta ja saapui Benderissä oleskelleen kuningas Kaarle XII:n luo. Benderissä Dyster väitti paljastaneensa kuningasta vastaan solmitun salaliiton joka takana olivat tsaari Pietari Suuri ja turkkilainen suurvisiiri. Vuonna 1715 Dyster oleskeli Riiassa ja käytti tällöin sukunimeä "von Düsterstern". Hän meni näihin aikoihin myös naimisiin.


title: Benjamin Dyster

text: Uudenkaupungin rauhan jälkeen 1721 armeijasta erotettu Dyster eli työttömänä ja köyhyydessä. Vuonna 1724 hän saapui Tukholmaan työskenneltyään jonkin aikaa Visbyssä. Dyster esiintyi nyt aatelismiehenä jonka omaisuuden venäläiset olivat vieneet ja anoi tuloksetta Ruotsin kruunulta korvausta menetyksistään. Dyster kierteli sitten maaseudulla ja ollessaan Uplannissa hän alkoi esiintyä vuonna 1718 kuolleena kuningas Kaarle XII:ta joka oli elänyt piilossa ja saapunut nyt vaatimaan kruunuaan takaisin. Kuninkaana esiintynyt Dyster väitti että Riddarholmenin kirkkoon kuninkaana haudattu mies olikin ollut tavallinen rivisotilas.


title: Benjamin Dyster

text: Kun Dysterin väitteet saivat kannatusta hän alkoi yllyttää Taalainmaan talonpoikia marssimaan Tukholmaan vaatimaan oikean kuninkaan palauttamista valtaistuimelle. Tässä yhteydessä hän lähetti asiasta kirjelmän Uppsalan läänin maaherralle Fredrik Magnus Cronbergille ja allekirjoitti sen kuninkaan nimellä "Carolus". Maaherra sai houkuteltua Dysterin lähtemään Tukholmaan jossa hän jotui tutkimuskomission eteen joulukuussa 1724. Dyster muutti nyt mieltään ja väitti vain pilailleensa kirjettä lähettäessään. Kirjeen allekirjoituksen "Carolus E. I. H." hän väitti tarkoittaneen "Carolus Er I Himmelen" (Kaarle on taivaassa). Komissio passitti Dysterin kuitenkin Tukholmassa sijainneeseen Kastenhofin vankilaan.


title: Benjamin Dyster

text: Vankilassa ollessaan Dyster laati uuden kirjeen Taalainmaan talonpojille yllyttäen näitä kapinaan. Kirjeen hän allekirjoitti taas kuninkaan nimissä "C. R. S." ("Carolus, rex Sueciæ" eli Kaarle, Ruotsin kuningas). Dyster tuomittiin nyt seisomaan kolme päivää häpeäpaalussa Tukholman torille ja tämän jälkeen hänet suljettiin Danvikin mielisairaalaan. Kaksi Dysterin avustajaa tuomittiin kuolemaan mutta tuomiot muutettiin ruumiillisiksi rangaistuksiksi. Vuonna 1726 Dyster lähetettiin perheineen Latviaan Riikaan mutta hänet palautettiin sieltä takaisin ja hän joutui viettämään loppuelämänsä Danvikin sairaalassa.


title: Trojan (autonvalmistaja)

text: Trojan oli englantilainen automerkki, jota valmistettiin vuosien 1914 ja 1965 välisenä aikana. Trojan-autoja valmistavan yrityksen perusti Leslie Hayward Hounsfield (1877–1957). Hän sai ajatuksen valmistaa yksinkertaisia ja taloudellisia autoja ja aloitti suunnittelun vuonna 1910. Auton prototyyppi valmistui 1913. Siinä oli kaksitahtinen nelisylinterinen moottori, jonka sylinterit oli jaettu kahteen osaan.


title: Trojan (autonvalmistaja)

text: 1920-luvulla auto kilpaili samassa hintaluokassa T-Fordin kanssa. 1922 tehdas sopi Leyland Motors -yhtiön kanssa tuottavansa autoja sen tehtaalla. Trojan valmisti 11 000 henkilöautoa ja 6700 pakettiautoa Leylandin tehtaalla vuoteen 1928 mennessä, jolloin Leyland halusi tilat omaan käyttöönsä.


title: Trojan (autonvalmistaja)

text: Uusi 1931 julkistettu malli RE (Rear Engine) pystyi 72 km/t (45 mailia tunnissa) nopeuteen. Auto oli kuitenkin vanhanaikaisen näköinen ja vain 250 Trojan RE-autoa myytiin. Trojan kuitenkin myi hyvin pakettiautoja. Sodan aikana Trojan valmisti pommitelineitä ja laskuvarjokontteja. Sodan jälkeen pakettiautojen tuotanto alkoi uudestaan.


title: Trojan (autonvalmistaja)

text: Vuosina 1960-1965 Trojan-yhtiö valmisti lisenssillä Heinkelin kääpiöautoa nimellä Trojan 200. Tämä oli viimeinen Trojan-merkkinen auto.


title: Trojan (autonvalmistaja)

text: Sisu-autojen valmistaja Oy Suomen Autoteollisuus Ab toi Suomeen Trojan-pakettiautoja 1950-luvun aikana. Vuonna 1951 Trojan-autoja koottiin kokeiluluonteisesti Suomessa muutaman kymmenen kappaleen erä.


title: Tennesin kalliopiirrokset

text: Tennesin kalliopiirrokset sijaitsevat "Tennesin" kylässä Balsfjordin kunnassa noin 10 kilometriä "Storsteinnesista" pohjoiseen Tromssan läänissä Norjassa. Kalliopiirroksia on löydetty kolmesta kuvakentästä ja ne ajoitetaan 4600−2600 eaa. eli kivikaudelle. Ne ovat paikallisen pyyntiväestön tekemiä.


title: Tennesin kalliopiirrokset

text: Kalliopiirrokset, joita on yhteensä noin 60, ovat jakaantuneet kolmeen kuvakenttään: "Bukkhammaren", "Gråbergan" ja "Kirkely" (J-M Gjerde mainitsee neljännen kuvakentän ). Piirtämisaikana kalliot olivat ilmeisesti merenrantaa, mutta nykyään ne sijaitsevat noin 20 metriä merenpinnan yläpuolella. Tämä on seurausta Pohjois-Norjassa vallitsevasta jääkauden jälkeisestä maankohoamisesta.


title: Tennesin kalliopiirrokset

text: Vanhimmat kuviot, jotka on ajoitettu 4 600 eaa., löytyvät Bukkhammarenilta. Kuvakentässä on vain kuusi kuviota, joista viisi esittää hirveä. Hirvet katsovat kaikki vasemmalle ja suurin niistä on 1,1 metriä pitkä. Kuudetta kuviota ei olla vielä tunnistettu.


title: Tennesin kalliopiirrokset

text: Kirkelyn kuvakentässä on 40 kuviota, jotka ajoitetaan 2 700 eaa., jotka esittävät sekä meren että maan eläimiä, mikä on Norjassa harvinasta. Kuvioista 13 esittävät pyöriäisiä, 14 hirviä tai peuroja, yksi käärmettä ja kaksi venekuntaa, joissa on ihmisiä. Yksi uhrikuppi lienee maanviljelijän tekemä. Suurin kuvio on peura, jonka pituus on 1,2 metriä.


title: Tennesin kalliopiirrokset

text: Erikoisuutena on mainittava peura, joka on piirretty uimaan vedessä. Kuvakenttä onkin ollut osittain meren tuoman rantahiekan peitossa. Kentän alemmat kuviot ovat saattaneet olla meriveden huuhomia, koska niissä on huomattu aallokon aiheuttamaa eroosiota. Kentän ylemmissä kuvioissa ei eroosiota ole havaittu.


title: Tennesin kalliopiirrokset

text: Nuorimmassa kuvakentässäon 19 kuviota, jotka ajoitetaan 2 600 eaa.. Kuvakentässä on kaksi ihmishahmoa ja 17 eläinkuviota, jotka ovat alle 20 senttimetriä. Eläimet on sijoitettu kuvakenttään niin, että metsäeläimet ovat kauempana merestä ja vaeltelevat eläimet lähellä merta. Kuvastossa esiintyy karhu, hirvi ja peura.


title: Tennesin kalliopiirrokset

text: Tennesiin pääsee vain autolla, jolla kuluu noin puoli tuntia E8- ja E6-teiden risteyksestä tai kaksi tuntia Tromsøstä. Balsfjordin kirkko toimii piirroksille vievän 2,5 kilometrisen polun lähtöpaikkana.


title: Tennesin kalliopiirrokset

text: Tennesin kalliopiirrokset olivat Norjassa, ja yleensäkin skandinaviassa, enimmäiset löydetyt kalliopiirrokset, jotka olivat metsästystä harjoittavien ryhmien tekemiä. Niistä ilmoitti professori Martin Vahl Kööpenhaminan yliopistosta matkaltaan vuonna 1794. Piirrokset kuitenkin unohtuivat vuoteen 1913 asti, jolloin Kööpenhaminan yliopiston työntekijä huomasi asian Vahlin jälkeensä jättämistä papereista. Tuolloin kalliopiirrokset alkoivat kiinnostaa tieteentekijöitä ja kuultuaan asiasta Gustaf Hallström matkusti Balsfjordiin dokumentoimaan piirrokset. Paikalliset asukkaat ohjasivat Hallströmin "Bukkhammarenin" kuvakentälle, jonka Vahl oli aikaisemmin löytänyt. Kuviot dokumentoitiin ja muutaman sadan metrin päässä "Gråberganissa" he löysivät lisää kuvioita.


title: Tennesin kalliopiirrokset

text: Vuonna 1938 papin vaimo näytti Balsfjordin pappilassa ompeluseurojen yhteydessä kuvia löydetyistä piirroksista. Naapuri Tordis Larsen innostui piirroksista niin, että etsi ja löysi omalta maatilaltaan vielä "Kirkelyn" kuvakentän.


title: Harmaaviherbulbuli

text: Harmaaviherbulbuli ("Phyllastrephus cerviniventris") on bulbulien heimoon kuuluva varpuslintu.


title: Harmaaviherbulbuli

text: Harmaaviherbulbulia tavataan Angolassa, Kongon demokraattisessa tasavallassa, Keniassa, Malawissa, Mosambikissa, Tansaniassa ja Sambiassa. Sen on raportoitu olevan paikallisesti melko yleinen, mutta yleisemmin harvinainen. Sen levinneisyysalue on kuitenkin laaja, ja kannankehitys vakaa, joten se on luokiteltu elinvoimaiseksi.


title: Kameruninviherbulbuli

text: Kameruninviherbulbuli ("Phyllastrephus poensis") on bulbulien heimoon kuuluva varpuslintu.


title: Kameruninviherbulbuli

text: Kameruninviherbulbulia tavataan Kamerunissa, Päiväntasaajan Guineassa ja Nigeriassa. Sitä on kuvattu laajalle levinneeksi, ja sen kannankehitys on vakaa. Laji on luokiteltu elinvoimaiseksi.


title: Keltasäihkybulbuli

text: Keltasäihkybulbuli ("Phyllastrephus cabanisi") on bulbulien heimoon kuuluva varpuslintu.


title: Keltasäihkybulbuli

text: Keltasäihkybulbulia tavataan Angolassa, Burundissa, Kongon demokraattisessa tasavallassa, Keniassa, Malawissa, Mosambikissa, Ruandassa, Etelä-Sudanissa, Sudanissa, Tansaniassa, Ugandassa ja Sambiassa. Sen on kuvattu olevan laajalle levinnyt ja yleinen, ja sen kannankehitys on vakaa. Laji on luokiteltu elinvoimaiseksi.


title: Aberfanin onnettomuus

text: Aberfanin onnettomuus oli onnettomuus, joka tapahtui 21. lokakuuta 1966 Aberfanin kylässä Etelä-Walesissa lähellä Merthyr Tydfilin kaupunkia. Onnettomuudessa kuoli 144 ihmistä, joista 116 oli lapsia.


title: Aberfanin onnettomuus

text: National Coal Boardin Merthyr Tydfilin lähellä sijainneen hiilikaivoksen jätteet sijoitettiin Aberfanin kylän läheisen vuoren rinteille. Kyläläiset olivat varoitelleet National Coal Boardia yhden suurimman jätekasan alla sijainneesta maanalaisesta lähteestä. Lisäksi edeltävinä päivinä oli satanut paljon. Vesi sai jätemassan muuttumaan epävakaaksi. National Coal Board mainitsi myöhemmin onnettomuuden syyksi epätavallisen sateen.


title: Aberfanin onnettomuus

text: Pantglasin ala-asteen oppilaat olivat juuri aloittelemassa oppituntiaan laulettuaan aamunavauksessa virren "All Things Bright and Beautiful". Kello 9.15 he kuulivat kaivoksen tavallisista äänistä poikkeavan, jyrisevän äänen. Pian vuorta alas vyörynyt noin 500 000 tonnin sementtimassa pyyhkäisi kylän yli. Koulun lisäksi noin 20 muuta kylän taloa tuhoutui ja peittyi hiilijätteeseen.


title: Aberfanin onnettomuus

text: Hätälaitos ja paikalliset asukkaat aloittivat nopeasti kaivaustyöt eloonjääneiden ja kuolleiden löytämiseksi. 85 lasta koulun 250:stä julistettiin kuolleeksi välittömästi. Koulun rehtori herra Benyon löydettiin kuolleena yrittäen suojella viittä oppilasta. Äidit yrittivät etsiä lapsiaan koulusta paksussa mudassa.


title: Aberfanin onnettomuus

text: National Coal Board tuomittiin myöhemmin syylliseksi onnettomuuteen. Merthyr Tydfilin pormestari perusti rahaston onnettomuuden jälkien korjaamiseksi. Rahaston varoista maksettiin 150 000 puntaa jätekasojen poistamiseen, koska hallitus ei suostunut antamaan tähän erillistä rahoitusta. Summa palautettiin rahastolle vuonna 1997 ilman korkoa.


title: Legend (Clannadin albumi)

text: Legend on Irlantilaisen folk- ja folkrock- yhtyeen Clannadin albumi vuodelta 1984. Albumi on sekä yhtyeen virallinen kahdeksas albumi että soundtrack brittiläiseen televisiosarjaan Robin of Sherwood. Musiikki voitti BAFTA- palkinnon parhaana televisiosarjan musiikkina. Albumin kappaleista "Robin (The hooded man)" on sarjan tunnuskappale.


title: Legend (Clannadin albumi)

text:
Albumi julkaistiin sekä Cd - että Lp - formaatissa.Yhtye teki sarjaan muutakin musiikkia mutta joka ei mahtunut Lp-formaattiin. Osa nauhoituksista katosi. Albumilla "Macalla"
on kappale "Cáisleàn Òir", jonka yhtye teki uudelleen.


title: Legend (Clannadin albumi)

text: Yhtyeen jäsenten nimet ovat tässä niiden englanninkielisessä muodossa.Vierailevat muusikot


title: Legend (Clannadin albumi)

text: Albumin tuotti Tony Clarke ja äänittäjänä toimi Paul Thomas. Nauhoitukset tehtiin Dublinissa Windmill Lane- studiolla ja Trident- studiolla Lontoossa. Miksaukset tehtiin Angel- studiossa Lontoossa.


title: Legend (Clannadin albumi)

text: LähteetViitteet


title: Sylvi Munkberg

text: Hilma Sylvia (Sylvi) Irene Munkberg (o.s. Lindroos, 9. helmikuuta 1928 Tuusula – 10. heinäkuuta 2013 Helsinki) oli suomalainen pöytätennispelaaja. Hän oli Suomen paras naispelaaja 1950-luvun lopulla ja 1960-luvun alussa. Vuonna 1959 hän voitti sekanelinpeliparinsa Kalevi Lehtosen kanssa Pohjoismaiden mestaruuden ensimmäisenä suomalaisena pöytätennispelaajana. Munkberg pelasi myös pesäpalloa. Seuratasolla hän edusti Työväen Maila-Poikia.


title: Sylvi Munkberg

text: Vasenkätinen Sylvi Munkberg nousi Suomen pöytätenniksen huipulle vuonna 1956, kun hän voitti TUL:n mestaruuden kaksin-, nelin- ja sekanelinpelissä sekä SM-pronssia kaksinpelissä. Seuraavana vuonna hän pelasi Tukholman MM-kilpailuissa. Vuonna 1958 hän voitti sekanelinpelissä ensimmäisen Suomen-mestaruutensa. Vuonna 1959 hän voitti Helsingissä Kalevi Lehtosen parina sekanelinpelin Pohjoismaiden-mestaruuden sekä sai hopeaa nelinpelissä Ulla Lindholmin parina ja pronssia kaksinpelissä ja joukkuekilpailuissa. Samana vuonna hän voitti ensimmäisen neljästä peräkkäisestä kaksinpelin Suomen-mestaruudestaan. Vuonna 1961 Munkberg saavutti Bergenin PM-kilpailuissa pronssia kaksinpelissä ja joukkuekilpailussa, ja vielä vuonna 1963 hän oli mukana PM-kilpailuissa. Viimeisen Suomen-mestaruutensa hän voitti vuonna 1965 nelinpelissä.


title: Kätkänjärvi

text: Kätkänjärvi on Alajärven kaupungissa sijaitseva järvi. Se sijaitsee entisen Lehtimäen kunnan alueella. Järvi kuuluu Lapuanjoen vesistöön. Järveen on istutettu eri kalalajeja. Pinta-alaa järvellä on 261,2 ha, ja sen suurin syvyys on 2,5 metriä.


title: Garfield Minus Garfield

text: Garfield Minus Garfield () on irlantilaisen Dan Walshin luoma verkkosarjakuva. Se koostuu Walshin valikoimista Jim Davisin "Karvinen"-stripeistä, joista Walsh on poistanut kuvankäsittelyn keinoin kaikki hahmot Eskoa lukuun ottamatta. Näin ollen Esko puuhailee "Garfield Minus Garfieldissä" itsekseen sen sijaan, että vuorovaikuttaisi lemmikkikissansa Karvisen ja muiden kanssa. Walshin mukaan tarkoituksena on täten ”paljastaa nuoren Eskon eksistentiaalinen ahdistus”. Sarjakuvaa on julkaistu tammikuusta 2008 lähtien.


title: Garfield Minus Garfield

text: Paws, Inc. alkoi marraskuussa 2008 julkaista samannimistä ja -kaltaista sarjakuvaa kolmesti viikossa.


title: Garfield Minus Garfield

text: Monesti on kyseenalaistettu Karvisen luojan Jim Davisin suhtautuminen sarjakuvaan, mutta hänen omien sanojensa mukaan hän on sen satunnainen lukija ja pitää sitä mielenkiintoisena. Vuonna 2008 Ballantine Books julkaisi kovakantisen Garfield Minus Garfield -sarjakuvakirjan, jossa on esitetty käsiteltyjä strippejä pareina alkuperäisen kanssa.


title: Kerttusbulbuli

text: Kerttusbulbuli ("Phyllastrephus terrestris") on bulbulien heimoon kuuluva varpuslintu.


title: Kerttusbulbuli

text: Kerttusbulbulia tavataan Afrikan etelä- ja itäosissa. Sen on raportoitu olevan yleinen, vaikkakin joskus paikallinen. Sen kannankehitys on vakaa, ja se on luokiteltu elinvoimaiseksi.


title: Eric von Born

text: Eric Frithiof Michaël von Born (29. kesäkuuta 1897 Sarvilahden kartano, Pernaja – 4. lokakuuta 1975 Saksa) oli suomalainen vapaaherra, sukututkija ja ruotsin kielellä kirjoittanut kirjailija.


title: Eric von Born

text: Von Bornin vanhemmat olivat tilanomistaja Viktor Magnus von Born (1851–1917) ja Clara Henny Helena Helena Grafström (1868–1905). Lapsuusvuotensa Suomessa viettänyt von Born pääsi ylioppilaaksi 1918 Zürichissä Sveitsissä ja väitteli 1923 tohtoriksi Freiburgissa Saksassa. Von Born asui Ruotsissa 1930-luvun lopulta aina vuoteen 1956 jolloin hän palasi Suomeen.


title: Eric von Born

text: Von Born kirjoitti 1930-luvulla muutamia juutalaisvastaisia teoksia. Hän on kirjoittanut myös Emanuel Swedenborgin oppeja käsitteleviä teoksia ja julkaissut salapoliisiromaaneita nimimerkillä "Eric Finn".


title: Eric von Born

text: Eric von Born oli naimisissa neljä kertaa: